Lainappi | Käyttöehdot\nKäyttämällä Lainappi Oy:n (Y-tunnus: 3129437-1, jäljempänä myös ”Lainappi”) tarjoamaa palvelua hyväksyt nämä Käyttöehdot (”Käyttöehdot”) ja sitoudut noudattamaan niitä. Luethan alla tarkemmin kuvatut Käyttöehdot huolellisesti ennen palvelun käyttöä. Käyttöehtoihin sisältyy myös vakuutusehdot, lue vakuutusehdot TÄSTÄ\n1.1 ”Lainappi-palvelulla” tai ”palvelulla” tarkoitetaan Lainapin luonnollisille henkilöille ja oikeushenkilöille tarjoamaa digitaalista sovellusta, Lainapin internetsivustoa lainappi.fi sekä muita Lainapin tarjoamia liitännäisiä palveluita.\n1.2 Lainapin tarjoaman palvelun tai sen osan käyttäminen edellyttää, että Käyttäjän on ensin täytynyt lukea, ymmärtää ja hyväksyä Käyttöehtojen muodostamat sopimusehdot. Käyttöehdot hyväksymällä, rekisteröitymällä Lainappi-palvelun käyttäjäksi, lataamalla palvelun sovelluksen tai muutoin ottamalla Lainappi-palvelun käyttöön, vahvistat ymmärtäneeksi ja hyväksyneen nämä Käyttöehdot.\n1.3 Lainappi pidättää itsellään oikeuden tehdä muutoksia Käyttöehtoihin. Mikäli Käyttöehtoja muutetaan, Lainappi ilmoittaa tehdyt muutokset käyttöehtojen loppuosaan, ilmoittaen koska muutos on tehty (päivämäärällä). Uudistukset Käyttöehtoihin tulevat voimaan aikaisintaan kun:\n1.4 Mikäli et hyväksy Käyttöehtoja, sinulla ei ole oikeutta käyttää tai olla osallisena palvelun käytössä. Ottaessasi palvelun käyttöön, hyväksyt ja ymmärrät, että sinulla ei ole peruuttamisoikeutta suoritettuun palveluun. Mikäli haluat päättää Käyttöehtojen muodostaman sopimuksen, sinun tulee lopettaa välittömästi Lainappi-palvelun käyttö sekä poistaa palvelun käyttämistä varten ladattu sovellus ja käyttäjätili.\n1.5 Lainappi-palvelun käytön mahdollistavien sovellusten, kuten mobiili- ja tabletti sovellusten, jotka on saatettu Käyttäjän saataville Applen App Storessa, Google Playssa tai muun palveluntarjoajan kautta, käyttöön sovelletaan näiden Käyttöehtojen lisäksi kyseisen palveluntarjoajan ehtoja.\n2 Lainapin tarjoamien palveluiden kuvaus\n2.1 Palvelu oikeuttaa rekisteröidyn käyttäjän (”Käyttäjä”) vuokraamaan tavaroita toisilta Käyttäjiltä. Käyttäjä voi vuokrata omia tavaroita (”vuokralle antaja”) ja vuokrata tavaroita muilta (”vuokralle ottaja”). Lainappi-palvelun rajoittuu tavaroiden vuokraamiseen, jolloin palvelun kautta ei ole mahdollista tarjota muita palveluita, kuin tavaran vuokraukseksi katsottavia palveluita.\n2.2 Lainappi-palvelu koostuu mobiiliapplikaatiosta sekä verkkosivusta www.lainappi.fi, jotka toimivat vuokralle antajat ja vuokralle ottajat yhdistävänä alustana. Lainapin tarkoituksena on järjestää vuokralle antajille ja vuokralle ottajille markkinapaikka ja tarjota markkinapaikan mahdollistamiseen ja sujuvoittamiseen liittyviä liitännäisiä palveluita.\n2.3 LAINAPPI VUOKRALLE ANTAJANA: Lainappi yrityksenä voi toimia Lainappi-palvelussa vuokran osapuolena vuokralle ottajana tai antajana esimerkiksi tavallisen vuokrailmoituksen tai Lainappi laatikon muodossa. Kun Lainapilta (yritykseltä) vuokraa tai jos Lainappi yrityksenä vuokraa Lainappi-palvelussa niin vain silloin Lainapista yrityksenä tulee VUOKRAN OSAPUOLI. Kun Lainappi yrityksenä on vuokran osapuoli, sovelletaan silloin yhtälailla Lainappiin yrityksenä vuokralle ottajan tai vuokralle antajan velvollisuuksia ja vastuita. Lainappi ei kuitenkaan ole vuokran osapuoli, kun Lainappi yrityksenä ei toimi vuokralle ottaja tai vuokralle antaja vuokrauksissa. Näiden käyttöehtojen muut kohdat vastaavat palvelun käyttöä, kun Lainappi toimii vain palveluna eikä Lainappi yrityksenä toimi vuokran osapuolena.\n2.3.1 LAINAPPI LAATIKKO: Vuokralle ottaja sitoutuu:\na) Tarkistamaan varauspyynnön huolellisesti ennen lähettämistä\nb) Käsittelemään vuokran kohdetta huolellisesti ja sen oikeassa käyttötarkoituksessa välttyäkseen vahingoilta\nc) Korvaamaan tavaran, jos tavara vaurioituu muun kuin tavanomaisen kulumisen seurauksena. Vuokralle ottaja on vastuussa kaikista tavaroiden korjaus- tai korvauskustannuksista.\nd) Ilmoittamaan Lainapille välittömästi vahingon sattuessa\ne) Palauttamaan vuokran kohteen samaan Lainappi laatikkoon sovittuna ajankohtana\n2.3.2: LAINAPPI LAATIKKO: Lainappi laatikko / Lainappi yrityksenä:\na) Omistaa vuokran kohteen itse\nb) Sitoutuu vuokrailmoituksessa ilmoittamaan tarkat ja tarpeelliset tiedot vuokran kohteesta\nc) Antaa tarvittaessa käyttöohjeet ja muut tarpeelliset tiedot vuokraukseen liittyen\nd) Ei ole vastuussa vahingoista, jotka aiheutuvat vuokralle ottajan tavaran käytöstä\n2.4 Kuluttajansuojalain koti-ja etämyynnin 14 päivän peruutusoikeutta ja palautetun tuotteen noutamista koskevia säännöksiä ei sovelleta tuotteiden vuokrausta koskevaan sopimukseen.\n3.1 Lainappi-palvelun käyttäminen edellyttää Käyttäjän rekisteröitymistä palveluun Lainappi-palvelussa annettujen ohjeiden mukaisesti. Lainappi-palvelua saavat käyttää ainoastaan 18-vuotta täyttäneet ja sitä vanhemmat henkilöt. Rekisteröityminen alle 18-vuotiaana on kiellettyä.\n3.2 Palveluun rekisteröityminen edellyttää Käyttöehtojen hyväksymisen. Rekisteröitymällä Lainapin käyttäjäksi hyväksyt seuraavat Käyttöehdot:\na) Olet vähintään 18-vuotta täyttänyt eikä oikeustoimikelpoisuutta ole rajoitettu;\nb) Ymmärrät, että Lainapilla on oikeus informoida käyttäjiä palvelun käytön ja vuokrattavien tuotteiden osalta sähköpostitse ja applikaation push-ilmoituksilla.\nc) Antamasi tiedot ovat oikeita ja Lainapin Käyttöehtojen mukaisia. Käyttäjätilin luominen Lainappi-palveluun toisen henkilön tunnistetietoja tai muita virheellisiä tietoja käyttäen on kiellettyä. Lainappi ei ota mitään vastuuta käyttäjätietojen virheellisyydestä aiheutuvista vahingoista;\nd) Ylläpidät ja päivität tietosi, mikäli ne muuttuvat;\ne) Yhdellä käyttäjällä on mahdollista olla ainoastaan yksi henkilökohtainen käyttäjätili. Tiedostat, että käyttäjätilisi ja sisäänkirjautumistietosi ovat henkilökohtaiset ja luottamukselliset. Sitoudut suojaamaan ja pitämään salassa käyttäjätietosi ja muut vastaavat tiedot, joilla on mahdollista päästä käyttämään palvelua;\nf) Mikäli epäilet käyttäjätietojesi tai tietojen, joiden avulla on mahdollista päästä käsiksi käyttäjätiliin olevan luvattomasti kolmannen osapuolen käytössä, Käyttäjän tulee välittömästi ilmoittaa tästä Lainapille;\ng) Olet täysin vastuussa Lainappi-palvelussa käyttäjätililläsi tehdyistä toimista. Todetaan selvyyden vuoksi, että edellä\nh) alakohdassa mainitun tiedon ilmoittaminen ei poista Käyttäjän vastuuta käyttäjätilillä tehdyistä toimista; ja\ni) Sitoudut noudattamaan tämän sopimuksen muita käyttöehtoja.\n3.3 Lainappi pidättää oikeudet muutoksiin sopimuksessa ja käyttöehdoissa.\n4 Kanssakäyminen muiden käyttäjien kanssa\n4.1 Olet itse vastuussa kanssakäymisestä muiden Käyttäjien kanssa, siitä riippumatta tapahtuuko kanssakäyminen verkossa tai kasvotusten. Sitoudut ryhtymään kohtuullisiin varotoimenpiteisiin kaikessa muiden Käyttäjien kanssa tapahtuvassa vuorovaikutuksessa.\n4.2 Tiedostat, että Lainappi ei lähtökohtaisesti tarkasta Käyttäjien tosiasiallista henkilöä tai Käyttäjien Lainappi-palveluun lisäämää sisältöä. Lainappi ei ole vastuussa kolmansien osapuolien, kuten muiden Käyttäjien Lainappi-palveluun lisäämästä sisällöstä tai tällaisen sisällön käytöstä aiheutuneista vahingoista. Käyttäjien ja Lainapin vastuuta käsitellään tarkemmin jäljempänä erityisesti kohdissa. kohdissa 6 (”Käyttäjän vastuu sisällöstä”), 7 (”Palvelun väärinkäyttö ja Käyttäjän vastuu”), 10 (”Vuokralle ottajan sekä Vuokralle antajan vastuut ja velvollisuudet”) ja 11 (”Lainapin vastuu ja velvollisuudet”).\n4.3 Sitoudut vapauttamaan Lainapin kaikesta vastuusta tai vahingosta, joka aiheutuu Käyttäjän (mukaan lukien sinun) käyttäytymisestä Lainappi-palvelua käytettäessä. Edellä mainittu vastuuvapaus käsittää minkä tahansa tyyppiset välittömät, välilliset, erityiset ja /tai satunnaiset sekä muut vastaavat vahingot, mukaan lukien kaikki taloudelliset menetykset, puhtaat varallisuusvahingot, ruumiinvammat, tunnevaikeudet ja / tai muut vahingot, jotka saattavat aiheutua viestinnästä, kanssakäymisestä, sopimuksista tai muusta käyttäytymisestä muiden Käyttäjien tai muiden henkilöiden kanssa, joita kohtaat Lainappi-palvelua käytettäessä.\n5.1 Vuokrailmoituksessa tulee kuvailla vuokrauksen kohteena oleva esine, tuote, tavara tai hyödyke (”vuokran kohde”). Käyttäjä on itse vastuussa vuokrailmoituksen sekä vuokran kohteen sisällön hyväksyttävyydestä ja lainmukaisuudesta. Käyttäjien tulee eritoten kunnioittaa kolmannen osapuolen immateriaali- ja tekijänoikeuksia. Jokainen Käyttäjä (mukaan lukien sinä itse), joka julkaisee vuokrailmoituksen, on täysin vastuussa siitä mihin kategoriaan tavara tulee luokitelluksi. Vuokrailmoituksen lisääminen tiettyyn kategoriaan tapahtuu vuokralle antajan toimesta, jolloin Käyttäjät tiedostavat, että Lainappi ei voi missään tapauksessa todentaa kategorian oikeellisuutta, tuotteen aitoutta tai alkuperää.\n5.2 Käyttäjän tulee joko täysin omistaa vuokran kohde tai hänellä on oltava tarvittavat oikeudet vuokran kohteen vuokraamiseen, jotta hänellä on oikeus tehdä vuokrailmoitus ja tarjota vuokran kohdetta Lainappi-palvelussa muiden saataville.\n5.3 Lainappi ei puutu varsinaisen vuokrasopimuksen sisältöön, sillä vuokrasopimus on Käyttäjien välillä solmittava sopimus. Lainappi tarjoaa kuitenkin Käyttäjille verkkosivuillaan vuokrasopimuspohjan, jota Käyttäjät voivat hyödyntää sopimusta tehdessään. Vuokrasopimuspohjan käyttäminen ei tee Lainapista sopimuksen osapuolta tai mahdollista vastuun kohdentamista Lainappiin tai sen palveluihin.\n5.4 Lainapin tarjoaman vuokrasopimuspohjan ei ole tarkoitettu muodostavan minkäänlaista ammatillista, oikeudellista tai muuta neuvoa, oikeudellista mielipidettä tai toimeksianto suhdetta, eikä sitä tule pitää sellaisina tai tulkita sellaiseksi.\n5.5 Vuokrailmoituksesta tulee käydä selkeästi ilmi vuokrasopimuksen pääasialliset ehdot sisältäen, mutta kuitenkaan rajoittumatta seuraaviin tietoihin:\na) Vuokrauksen hinta. Vuokralle antajan tulee ilmoittaa hintakenttään vuokran kohteen kokonaishinta veroineen;\nb) Vuokrattavan tuotteen tai tuotetta tarjoavan Käyttäjän sijainti;\nc) Muut vuokrauksen kannalta oleelliset ehdot.\n5.6 Vuokrailmoituksen tekijä on itse vastuussa siitä, mitä henkilökohtaisia tietoja vuokrailmoitukseen yhteydessä ilmoitetaan.\n5.7 Lainappi-palvelu on tarkoitettu ainoastaan tavaroiden vuokraamiseen. Palveluiden tarjoaminen tavaroiden vuokraamiseen tarkoitetulla vuokrailmoituksella on kiellettyä.\n6 Käyttäjän vastuu sisällöstä\n6.1 Käyttäjä on itse vastuussa materiaalista ja tiedosta (”Sisältö”), jota hän julkaisee tai muuten välittää toiselle Käyttäjälle millä tahansa tavalla Lainappi-palvelun sisällä. Käyttäjä sitoutuu olemaan julkaisematta tai välittämättä muille käyttäjille laitonta tai kiellettyä sisältöä. Kiellettynä Sisältönä pidetään muun muassa sellaista Sisältöä, joka:\na) On selvästi loukkaavaa, uhkaavaa, säädytöntä, häpäisevää, herjaavaa tai, joka yllyttää rasismiin, vihaan tai minkäänlaiseen vahinkoon jotain ryhmää tai yksilöä kohtaan;\nb) Häiritsee tai kannustaa toisen henkilön häirintään;\nc) Sisältää roskapostien, ketjuviestien tai massaviestien (niin sanottu spämmäys) välittämistä;\nd) Sisältää tietoa tai informaatiota, jonka tiedät tai sinun tulisi kohtuudella tietää olevan virheellistä, harhaanjohtavaa tai laitonta toimintaa edistävää;\ne) Sisältää tai edistää pääsyn materiaaliin tai materiaalin välittäminen, joka loukkaa tai rikkoo toisen osapuolen oikeuksia sisältäen immateriaalioikeudet, omistusoikeuden sekä yksityisyyden suojaan liittyvät oikeudet, edellä mainittuihin oikeuksiin kuitenkaan rajoittumatta;\nf) Sisältää salaisen tai rajoitetun sisäänkirjautumisen kolmannelle internet sivuille, joka vaatii salasanan;\ng) Pyytää muilta Käyttäjiltä tai muilta henkilöiltä salasanaa tai henkilötietoja kaupallisiin tai lain vastaisiin tarkoituksiin; ja\nh) Sisältää tai tarjoaa pääsyn materiaaliin, jossa käytetään alaikäisiä seksuaalisella tai väkivaltaisella tavalla;\ni) Toimittaa ohjeistettua tietoa laittomasta toiminnasta, kuten aseiden välittämisestä, huumausaineiden valmistamisesta tai virusten tekemisestä ja/tai jakamisesta;\nj) Mahdollistaa kaupallisen toiminnan, kilpailujen, arvontojen, pyramidi ohjelmien tai mainonnan järjestämisen ilman erillistä kirjallista lupaa;\n6.2 Lainappi pidättää oikeuden poistaa tai muuttaa ilman erillistä ilmoitusta minkä tahansa Sisällön, jota se oman harkintansa perusteella pitää sopimattomana.\n7 Palvelun väärinkäyttö ja Käyttäjän vastuu\n7.1 Lainappi-palvelun käyttäminen mihinkään lain- tai sopimuksenvastaiseen tarkoitukseen on ehdottomasti kiellettyä. Lainappi-palvelua on kiellettyä käyttää tavalla, joka voi vahingoittaa, estää, ylikuormittaa tai haitata Lainapin toimintaa tai palvelun välityksellä välitettävien tavaroiden vaihdantaa. Lainappi-palvelun käyttö ei saa vahingoittaa, estää, ylikuormittaa tai haittaa muiden palvelua käyttävien käyttökokemusta.\n7.2 Tiedostat ja hyväksyt, että Lainappi saattaa tarkistaa tai poistaa mitä tahansa sisältöä, viestejä tai muuta materiaalia, joka on julkaistu tai lähetetty palvelun välityksellä. Lainappi pystyy hallinnoimaan ja tarvittaessa estämään tai poistamaan Käyttäjiä, jotka rikkovat Käyttöehdoissa mainittuja ehtoja, voimassa olevaa lainsäädäntöä tai jotka toiminnallaan aiheuttaa muille käyttäjille vahinkoa. Lainapilla on oikeus poistaa Käyttöehtojen vastaisesti toimiva Käyttäjä Lainappi-palvelusta välittömästi ja/tai olla hyväksymättä tai perua kaikki Käyttäjän tekemät toimet, mikäli Käyttäjä väärinkäyttää Lainappi-palvelua taikka häiritsee Lainappi-palvelun käyttöä tai aiheuttaa vahinkoa Lainappi-palvelulle, toiselle Käyttäjälle, Lainapille tai Lainapin työntekijälle.\n7.3 Tiedostat, että olet täysin vastuussa siitä mitä julkaiset, miten kommunikoit tai millaisia tavaroita vuokraat palvelun välityksellä huolimatta siitä teetkö yhteistyötä tai kauppaa heidän kanssaan. Esimerkkiluettelo Lainappi-palvelun laittomista tai virheellisistä käyttötavoista löytyy Käyttöehtojen kohdasta 8 (”Esimerkkiluettelo kielletyistä Lainappi-palvelun käyttötavoista”). Esimerkkiluettelo Lainappi-palvelussa kielletyistä tavaroista löytyy puolestaan Käyttöehtojen kohdasta 9 (”Lista kielletyistä tavaroista”).\n8 Esimerkkiluettelo kielletyistä Lainappi-palvelun käyttötavoista\n8.1 Seuraavanlainen Lainappi-palvelun virheellinen tai lainvastainen käyttö on nimenomaisesti kielletty:\na) Halventava, loukkaava, häiritsevä, ahdistava, uhkaava, vainoava, vaarantava tai muuten kolmannen laillisia oikeuksia rikkova käyttö;\nb) Asiaan kuulumattoman, häpäisevän, moraalittoman, muutoin sopimattoman tai laittoman tiedon, nimen, otsikon tai muun materiaalin lataaminen, julkaiseminen, esillä pitäminen, tarjoaminen, välittäminen tai levittäminen;\nc) Immateriaalioikeudella tai julkisuuden- ja yksityisyyden suojalla suojattujen tiedostojen, ohjelmistojen tai muun materiaalin tarjoaminen, ellet omista tai kontrolloi oikeuksia kyseisiä oikeuksia tai ole saanut siihen tarvittavia lupia tai suostumuksia;\nd) Et saa ladata, julkaista, pitää esillä, tarjota, välittää tai levittää tiedostoja, jotka sisältävät viruksia, korruptoituneita tiedostoja tai mitään muuta vastaavaa ohjelmistoa tai sovellusta mikä saattaa vahingoittaa muita laitteita;\ne) Luvattoman pääsyn yrittäminen Lainapin tai muiden käyttäjien tai toimijoiden ja muiden tietoihin, käyttäjätileihin, järjestelmiin tai tietoverkkoon;\nf) Kaikki yritykset etsiä tai testata Lainapin tai jonkin käyttäjän, toimittajan tai muun osapuolen järjestelmän tai verkon haavoittuvaisuutta;\ng) Palvelun käyttäjien, Lainapin tai verkon häirintä tai häirinnän yritys, mukaan lukien roskapostien lähettäminen ja järjestelmän tietoinen ylikuormittaminen (sisältäen esimerkiksi postipommitukset ja tulvat);\nh) Osoitetietojen väärentäminen tai sähköpostiviestien otsikoiden muuttaminen salatakseen lähettäjän tai vastaanottajan todellisen henkilöllisyyden;\ni) Minkä tahansa Lainapin omistaman palvelun tai applikaation käyttäminen, joka rikkoo muun verkkoyhteyden tarjoajan tai Internet-palvelun ehtoja;\nj) Kolmansien tietojen haltuun ottaminen tai kerääminen ilman kolmannen nimenomaista suostumusta. Tällainen tieto voi olla esimerkiksi nimi, sähköpostiosoite, puhelinnumero tai muu vastaava henkilötieto;\nk) Kiellettyjen asioiden listalla olevien esineiden tai tavaroiden asettaminen vuokralle tai yleisön nähtäville;\nl) Lainappi-palvelun käyttäminen, mikäli et kykene solmimaan laillisesti sitovia sopimuksia tai jos oikeuttasi käyttää Lainapin palveluita on erikseen rajoitettu;\nm) Lainapin maksurakenteen, laskutusprosessin tai Lainapille kuuluvien maksujen kiertäminen tai manipulointi;\nn) Lainapin palaute- tai arviointijärjestelmiä heikentävät toimenpiteet mukaan lukien toimet, joilla palaute- tai arviointijärjestelmän välityksellä saatua tietoa käytetään tai käsitellään muussa tarkoituksessa, kuin palvelua käytettäessä;\no) Käyttäjätilin tai jäsentunnuksen luovuttaminen muille ilman Lainapin suostumusta;\np) Lainappi-palvelun käyttäminen sellaisen valtion alueella, jossa Lainapin toiminta voitaisiin katsoa luvanvaraiseksi tai lainvastaiseksi; ja\nq) Muu vastaava virheellinen, vilpillinen tai lainvastainen käyttö.\n8.2 Todettakoon selvyyden vuoksi, että edellä mainittu esimerkkiluettelo ei ole tyhjentävä esitys palvelun kielletyistä käyttötavoista.\n9 Lista kielletyistä tavaroista\n9.1 Seuraavassa on esitetty ei-tyhjentävä lista Lainappi-palvelussa kielletyistä tavaroista, esineistä tai aineista:\na) Alkoholi, tupakka- ja nikotiinituotteet sekä muut luvanvaraiset aineet kuten tietyt kemialliset valmisteet;\nb) Huumausaineet, huumeiden käyttämiseen tai valmistamiseen tarvittavat tarvikkeet, reseptilääkkeet;\nc) Eläimet tai eläintuotteet;\nd) Artefaktit, hautaan liittyvät tavarat ja jäänteet, ruumiinosat, poliittiset muistoesineet, uhanalaisista lajeista valmistetut tuotteet (CITES-lajeista valmistetut tuotteet);\ne) Katalyyttiset muuntimet ja koeputket;\ng) Piilolinssit, sydämentahdistimet ja kirurgiset välineet;\nh) Kosmetiikka ja muut hygieniatuotteet;\ni) Valuutat, väärennetty valuutta, valuutan väärentämiseen tarvittavat välineet kuten leimasimet, luottokortit;\nj) Teokset, joiden vuokraus- ja lainausoikeudet eivät raukea ensimmäiseen myyntiin. Tällaisia kiellettyjä tavaroita ovat esimerkiksi elokuvat, pelitallenteet, kirjat, e-kirjat ja äänitteet, joiden vuokraamiselle ei ole oikeudenhaltijan erillistä lupaa. Kielto koskee myös piratoitua ja muuta tekijänoikeuslainsäädännön vastaista materiaalia.\nk) Elektroniset valvontalaitteet kuten salakuuntelulaitteet, puhelimen häirintälaitteet, vakoilutarvikkeet, television ja muiden laitteiden häirintälaitteet, tutkat ja liikenteeneohjauslaitteet, murtovarkausvälineet tai muut vastaavat välineet tai tarvikkeet;\nl) Moottoriajoneuvot (kevyet sähköajoneuvot sallittu)\nm) Ampuma-aseet ja -tarvikkeet, asejäljennökset, teräaseet, ja muut voimankäyttölaitteet, kuten esimerkiksi pippurisumutteet ja lamauttimet;\nn) Valtio dokumentit, henkilötunnisteet ja -todistukset, kuten ajokortti, henkilökortti, työntekijä kortti, kulkukortti, passi, lisenssi tai muu sertifikaatti;\no) Valtion liikenteeseen ja kuljetukseen liittyvät tavarat, kuten lentokoneiden ohjausmanuaalit, julkisen liikenteen kuljettajien manuaalit ja virkapuvut, postin kuljetusvälineet ja muut virkapuvut;\np) Haitalliset materiaalit, kuten patterit, ilotulitteet, freoni ja muut kemialliset aineet;\nq) Tavarat, jotka yllyttävät laittomaan toimintaan, kuten esimerkiksi e-kirja, jossa kuvataan huumeiden valmistusmenetelmää;\nr) Postituslistat, henkilörekisterit sekä muu henkilökohtaisia tietoja sisältävä informaatio;\ns) Armeijan tai poliisin varusteet, virkaan liittyvät tavarat sekä muu valtion kontrolloima tai rajoittama omaisuus;\nt) Loukkaava, sopimaton tai laiton materiaali, kuten esimerkiksi etnisesti tai rodullisesti loukkaavaa materiaali, pornografia, lapsipornografia tai muu alaikäisille sopimaton materiaali tai tuote;\nu) Tuholaismyrkyt ja muut torjunta-aineet;\nv) Kiinteistöt sisältäen rakennukset ja maa-alueen, loma-asunnot, asunto-osakkeet;\nw) Tavarat, joihin kohdistuu kiinnitys tai panttioikeus, markkinoilta poistettu tuote tai takavarikoitu tavara.\nx) Postimerkit ja muut leimat;\ny) Osakkeet, johdannaissopimukset, velkakirjat ja muut arvopaperit;\nz) Varastettu omaisuus. Yhtenä varastetun omaisuuden tuntomerkkinä voidaan pitää esimerkiksi jälkiä sarjanumeron poistamisesta. Ethän tarjoa vuokralle tavaraa, jonka epäilet varastetuksi tai sinun tulisi kohtuudella arvioiden tietää varastetuksi; ja\nå) Rikkaruoho, ruoho, siemenet, versot, kasvit, hedelmät ja vihannekset;\nä) Tapahtumaliput, lahjakortit, alennuskupongit, alennuskoodit;\n9.2 Todettakoon selvyyden vuoksi, että edellä mainittu esimerkkiluettelo ei ole tyhjentävä esitys Lainappi-palvelussa kielletyistä tavaroista.\n10 Vuokralle ottajan sekä Vuokralle antajan vastuut ja velvollisuudet\n10.1 Vuokralle ottaja tai muu Käyttäjä, joka haluaa tehdä Lainappi-palvelussa vuokrapyynnön vuokran kohteena olevasta tavarasta (”Vuokrapyyntö”), sitoutuu Vuokrapyynnön tekijänä käymään huolellisesti läpi vuokrapyynnön, Käyttöehtojen kohdassa 5 (”Vuokrailmoitus”) tarkemmin määritellyn vuokrailmoituksen sekä oheisen vuokrasopimuksen ennen, Vuokrapyynnön lähettämistä ja vahvistamista. Mikäli vuokralle ottaja haluaa ehdottaa muutoksia vuokrasopimuksen ehtoihin, tulee mahdolliset muutokset vuokralle antajan ja vuokralle ottajan välisessä vuokrasopimuksessa toteuttaa vuokrapyynnön yhteydessä, jolloin ehdotetut muutokset muodostavat sopimusoikeudellisesti katsottuna vastatarjouksen vuokralle antajan hyväksyttäväksi ja vahvistettavaksi. Todettakoon selvyyden vuoksi, että vuokralle antaja ei ole velvollinen hyväksymään vuokralle ottajan vuokrasopimukseen ehdottamia muutoksia.\n10.2 Vuokralle antaja voi vapaasti hyväksyä tai kieltää vuokrapyynnöt. Heti kun vuokralle antaja on hyväksynyt vuokrapyynnön, vuokralle antaja ja ehdotettu vuokralle ottaja sopivat, että sitovasti vuokrasuhteen ehdot vuokrasopimuksella. Todettakoon selvyyden vuoksi, että Lainappi ei ole Käyttäjien välillä solmittavan vuokrasopimuksen osapuoli käytettiin vuokrasopimuspohjaa tai ei.\n10.3 Vuokratun omaisuuden mennessä rikki vuokra-aikana, on vuokralle ottaja vastuussa ristiriitatilanteissa, joissa vakuutus (Omocom) ei korvaa rikki mennyttä tavaraa, korvaamaan vuokratun omaisuuden nykyarvon, ellei vuokralle ottajalla ole todistettavaa näyttöä ettei omaisuus ole rikkoutunut vuokra-aikana. Nykyarvo perustuu vastaavan tuotteen ajankohtaiseen jälleenmyyntiarvoon.\n10.4 Vuokralle ottajana et ole oikeutettu antamaan vuokran kohdetta muiden käyttöön ilman vuokralle antajan nimenomaista hyväksyntää. Vuokran kohdetta ei saa luovuttaa henkilölle, jolla ei ole oikeutta käyttää vuokran kohdetta.\n10.5 Vuokrajakson ajan vuokralle ottaja ottaa täyden vastuun vuokran kohteesta. Vuokralle ottaja tiedostaa, että vuokralle ottaja on itse henkilökohtaisessa vastuussa ilmoittamaan vuokralle antajalle kaikista vahingoista, jotka tapahtuvat vuokrauksen aikana. Vuokralle ottaja sitoutuu käsittelemään vuokran kohdetta huolellisesti siten, että vahingolta voitaisiin mahdollisimman pitkälle välttyä. Vuokralle ottajan ja vuokralle antajan välisessä vuokrasopimuksessa voidaan sopia tarkemmin Käyttäjien välisen vastuun sisällöstä ja vastuun jakautumisesta.\n10.6 Vuokralle antaja ja vuokralle ottaja ovat täysin vastuussa hyväksytyn vuokrapyynnön noudattamisesta. Vuokralle antaja sitoutuu suorittamaan oman suoritusvelvoitteensa, kuten pitämään huolen siitä, että vuokran kohde vastaa Vuokrailmoituksessa ilmoitettua.\n10.7 Vuokralle antaja ja vuokralle ottaja tiedostavat, että vastuu yhteisymmärrykseen pääsemisestä vuokran ehdoista, olosuhteista, säännöistä, rajoituksista ja muista vastaavista sopimuksen sisältöön vaikuttavista seikoista on oikeustoimi osapuolten välillä. Vuokrasuhteen osapuolet ovat vastuussa sopimuksen sisällöstä ja sen noudattamisesta. Lainappi suosittelee, että Käyttäjät turvautuvat vuokrasopimusta laadittaessa oikeudellista neuvontaa harjoittavan ammattilaisen puoleen.\n10.8 Lainappi suosittelee, että Käyttäjät tutustuvat vakuutusehtoihin, jotka löytyvät käyttöehtojen lopusta.\n11 Lainapin vastuu ja velvollisuudet\n11.1 Lainappi-palvelu toimii alustana ja kauppapaikkana, joka on suunniteltu käyttäjille, jotka haluavat vuokrata tavaroitaan tai tavaroita toisilta. Lainappi ei ole vuokralle ottajan tai vuokralle antajan välittäjä tai edustaja. Lainapin tehtävänä on vain helpottaa markkinapaikan saatavuutta vuokralle ottajille ja vuokralle antajille ja tarjota niihin liittyviä palveluita. Lainappi tarjoaa maksupalvelun, mutta ei ole osallisena Käyttäjien välisissä oikeustoimissa. Lainappi voi kuitenkin myös itse toimia vuokran osapuolena, jota käsitellään näiden Käyttöehtojen kohdassa 2 (“Lainapin tarjoamien palveluiden kuvaus”).\n11.2 Lainappia ei voida pitää osallisena Käyttäjien välisissä vuokrasopimuksissa. Lainappi ei ota kantaa listattujen tavaroiden laatuun, turvallisuuteen, laillisuuteen tai vuokrailmoitusten totuudenmukaisuuteen tai tarkkuuteen. Lainappi ei myöskään ota kantaa vuokralle antajan kyvystä vuokrata ilmoittamiaan tavaroita tai vuokralle ottajien kyvystä ottaa vuokralle tai maksaa vuokrattavia tavaroita. Lainappi ei voi kolmantena osapuolena taata, että Käyttäjät noudattavat osittain tai kokonaan Lainapin ehtoja.\n11.3 Lainapilla ei ole mitään velvoitetta tarjota käyttäjälle hyvitystä tai palautusta sovelluksen sisällä tehdyistä varauksista, mikäli vuokralle ottaja tai vuokralle antaja laiminlyö sopimusvelvoitteensa. Lainappi ei ole velvoitettu ottamaan kantaa vuokrauksen yhteydessä tapahtuviin vahinkoihin, osallistumaan niiden selvittämiseen tai korvaamaan Käyttäjälle aiheutunutta vahinkona.\n11.4 Lainappi ei ole vastuussa Käyttäjän tekemistä päällekkäisistä varauksista, esineen myöhäisestä palauttamisesta tai maksuviivästyksestä. Lainappi suosittelee, että vuokralle antajat jättävät tarpeeksi aikaa hyväksyttyjen vuokrapyyntöjen välille saadakseen tavarat takaisin edelliseltä vuokralle ottajalta.\n11.5 Lainappi ei ole vastuussa vuokrailmoitukseen ilmoitettujen tavaroiden kunnosta. Lainappi suosittelee, että vuokralle ottaja tarkastaa esineen ennen vuokrasopimuksen allekirjoittamista, ja että tavaran vaihto tapahtuu henkilökohtaisesti. Lainappi suosittelee, että vuokralle antaja tarkastaa vuokralle ottajan henkilöllisyyden ennen tavaran luovuttamista vuokralle ottajalle.\n11.6 Lainappi ei ole vastuussa mahdollisen vakuuden tai takuuvuokran keräämisestä, pidättämisestä tai palauttamisesta, vuokralle antajan ja vuokralle ottajan tarkan henkilöllisyyden tarkistuksesta tai vuokralle ottajan tai vuokralle antajan suoritteen tai velan perimisestä.\n11.7 Lainappi-palvelussa viitataan paikoitellen esimerkiksi internet linkkien muodossa Lainapin omiin tai kolmansien osapuolten sivustoihin ja palveluihin. Lainappi ei vastaa kolmansien osapuolten sivustojen, joihin saatat päätyä Lainappi-palvelun kautta, aiheuttamista vahingoista.\n11.8 Lainappi ei vastaa sellaisista sopimusrikkomuksista, jotka johtuvat sen vaikutusmahdollisuuksien ulkopuolella olevasta seikasta (force majeure).\n11.9 Lainappi ei ole työllistämispalvelu, eikä se myöskään toimi työnantajana kellekään Käyttäjälle. Lainappi ei ole vastuussa verojen, ennakonpidätysten tai veroluonteisten maksujen (sisältäen, mutta ei rajoitettu työnantajan vastuuseen, sosiaaliturvaan, ennakonpidätykseen tai tulo- tai arvonlisäveroihin) toimittamisesta palvelun käytön yhteydessä. Ymmärrät ja hyväksyt, että jos Lainappi todetaan olevan verovelvollinen Käyttäjän palvelun käytöstä johtuvasta verosta tai ennakonpidätyksestä, sinun on välittömästi palautettava Lainapille vastaava summa, mukaan lukien mahdolliset korot ja mahdolliset hallinnolliset seuraamukset. Lainappi pidättää oikeuden kuitata edellä mainitut Lainapilta perityt Käyttäjän vastuulle Käyttöehtojen perusteella kuuluvat suoritukset Käyttäjältä.\n12.1 Vuokrapyynnön hyväksyminen edellyttää voimassa olevan luottokortin tai/ja muun maksuvälineen tietojen toimittamisen Lainapille tai Lainapin käyttämälle ulkopuoliselle maksupalveluntarjoajalle (www.stripe.com). Vaihtoehtoisesti Lainapilla tai kolmannella palveluntarjoajalla voi olla maksutietosi tallennettuna aiemmin toteutuneesta maksusta. Lainappi tallentaa maksutietosi ainoastaan teidän luvallanne. Tietojen tallentaminen helpottaa henkilötietojen varmistamista ja tulevien vuokrausten tekemistä.\n12.2 Tietosuojakäytäntömme sääntelee meille lähettämiesi tietojen, mukaan lukien luottokorttilaskutustiedot, käsittelyjä, tallentamista ja käyttöä. Katso tietosuojakäytäntömme kohdasta: www.lainappi.fi/tietosuoja. Katso lisää tietosuojakäytännöstä myös kohdasta 20 (”Tietosuoja ja yksityisyys”).\n12.3 Sitoudut maksamaan kaikki Lainappi-palvelussa vuokraamasi tuotteet. Sinun tulee pitää käyttäjätilisi luottokortti- ja muut maksutiedot ajan tasalla.\n12.4 Vuokralle antaja ja vuokralle ottaja sitoutuvat noudattamaan maksupalvelun välittäjänä toimivan Stripe:n sopimusehtoja. Ulkopuolinen maksupalveluntarjoaja mahdollistaa Käyttäjien välisen rahaliikenteen sekä Käyttäjien ja Lainapin välisen rahaliikenteen toteuttamisen. Jos vuokralle antaja hyväksyy vuokralle ottajan lähettämän vuokrapyynnön, vuokralle ottajan kortilta veloitetaan vuokrasopimuksen mukainen summa varauksen hyväksymisen yhteydessä. Jos vuokralle antaja ei hyväksy vuokrapyyntöäsi, kortiltasi ei veloiteta varausmaksua. Varat tilitetään vuokralle antajalle Lainapin ja Stripe:n ehtojen mukaisesti, kun transaktio on mennyt läpi.\n12.5 Jos peruutat vuokrapyyntösi ennen kuin vuokralle antaja on sen hyväksynyt, Lainappi hyväksyy peruutuksesi ilman kuluja. Vahvistettua vuokrapyyntöä ei pysty peruuttamaan mikäli se on hyväksytty.\n13 Palvelun hinnoittelu sekä palvelumaksut\n13.1 Lainappi-palvelun lataaminen, vuokrailmoituksen tekeminen ja palvelun selaaminen on ilmaista. Lainappi perii vuokralle antajan ja vuokralle ottajan yhdistämisen mahdollistavasta palvelusta transaktiomaksun. Transaktiomaksu peritään vuokralle antajalta, joka hinnoittelee Lainapille kuuluvan osuuden vuokran hintaan. Vuokralle ottajana hyväksyt maksamaan vuokralle antajan asettaman vuokrahinnan tavarasta, jonka vuokraat. Myös jäljempänä tarkemmin käsiteltävistä lisäpalveluista voidaan periä kustannuksia. Käyttäjä sitoutuu seuraaviin palvelusta suoritettaviin maksuihin:\na) Vuokralle antajalta veloitetaan 20 %:n palvelumaksu vuokralle ottajan maksaman vuokran kokonaismäärästä. Vuokralle antajan palvelumaksu vähennetään vuokralle ottajan maksamasta vuokran kokonaismäärästä ennen jäännösarvon tilittämistä vuokralle antajalle.\na) Yritykseltä veloitetaan 15 %:n palvelumaksu vuokralle ottajan maksaman vuokran kokonaismäärästä. Vuokralle antajan palvelumaksu vähennetään vuokralle ottajan maksamasta vuokran kokonaismäärästä ennen jäännösarvon tilittämistä yritykselle.\n14 Vuokran kohteen luovuttaminen, vuokrauksen aikana toimiminen ja vuokran kohteen palauttaminen\n14.1 Vuokralle antaja sitoutuu luovuttamaan tavaran hyvässä tai sovitussa kunnossa, puhdistettuna sekä toimittamaan tavaran sovittuna aikana ja sovitussa paikassa. Vuokralle antaja voi halutessaan tarkentaa tavaran kunnon vuokrasopimuspohjassa, joka löytyy Lainappi-palvelusta (www.lainappi.fi/vuokrasopimuspohja). Suosittelemme dokumentoimaan tavaran kunnon esimerkiksi kuvilla ja videoilla. Vuokralle ottajan vastuun kannalta on oleellista, että vuokralle ottaja tarkastaa tavaran kunnon ennen vuokran kohteen vastaanottamista. Vuokralle ottajan vastuulla on tarkastaa, että vuokran kohde on ilmoitetussa kunnossa.\n14.2 Vuokralle ottaja sitoutuu käyttämään, ylläpitämään ja varastoimaan vuokraamiaan tavaroita (vuokran kohde) huolellisesti, asianmukaisesti ja vuokralle antajan antamien ohjeiden mukaisesti. Vuokralle ottaja sitoutuu käyttämään tavaraa sen oikeassa käyttötarkoituksessa ja tavaran valmistajan ohjeiden mukaisesti. Vuokran kohteelle ei saa tehdä muutostoimenpiteitä ilman vuokralle antajan nimenomaista lupaa.\n14.3 Vuokralle ottajana olet vastuussa vuokran kohteen palauttamisesta sovittuun paikkaan vuokrasopimuksen mukaiseen määräaikaan mennessä ja siinä kunnossa kuin se oli ennen hallussapitoasi, vuokran kohteen tavanomaiseksi katsottavaa kulumista lukuun ottamatta. Ymmärrät ja suostut siihen, että vuokralle ottajana olet vastuussa omista teoistasi ja laiminlyönneistäsi, ja olet vastuussa myös kaikkien sellaisten henkilöiden teoista ja laiminlyönneistä, jotka käyttävät vuokran kohdetta tai muutoin mahdollistat tavaran käytön. Vakuutat, että Lainappi ei ole vastuussa tavaroille aiheutuvista vahingoista.\n14.4 Vuokralle antaja ei voi purkaa vuokrasopimusta vuokrajakson aikana, ellei vuokrasopimuksessa ole erikseen toisin mainittu.\n14.5 Vuokran kohdetta ei saa huoltaa tai korjata, eikä osia ja lisävarusteita saa vaihtaa ilman vuokralle antajan etukäteen antamaa suostumusta.\n14.6 Vuokralle antaja pitää täyden omistusoikeuden hänen vuokraamaansa tavaraan. Vuokralle ottajan tulee välittömästi kertoa vuokralle antajalle, jos vuokralle antajalle kuuluvaan tavaraan kohdistuu ulosotto, perintä, pantiksi ottaminen, kiinnitys tai takavarikko. Vuokran kohde pysyy vuokralle antajan henkilökohtaisena omaisuutena, siitä huolimatta vaikka se voitaisiin muutoin katsoa kiinteistön ainesosaksi tai tarpeistoksi.\n14.7 Vuokralle antaja ei ole vastuussa mistään suorasta tai epäsuorasta menetyksestä tai vahingosta, joka syntyy vuokralle ottajan vuokraaman tavaran käytöstä tai tavaraa käytettäessä. Siten vuokralle ottaja tiedostaa, että tavaran käytöstä seuraavat vahingot ja menetykset jäävät vuokralle ottajan vahingoksi, ellei vahinko aiheudu vuokralle antajan törkeästi huolimattomasta tai tahallisesta menettelystä.\n15 Erimielisyydet ja niiden ratkaiseminen\n15.1 Käyttäjiä kannustetaan ratkaisemaan keskinäiset riidat ensisijaisesti keskinäisin neuvotteluin. Käyttäjät tiedostavat, että Käyttäjien välisen riidan selvittäminen on täysin vuokralle antajan ja vuokralle ottajan vastuulla. Lainappi ei ole Käyttäjien välisen riidan osapuoli. Lainappi voi kuitenkin tarpeen tullen myötävaikuttaa riidan selvittämiseen antamalla tietoa vuokrailmoituksen tai transaktion sisällöstä, jotta riidassa päästäisiin sopuun. Ymmärrät kuitenkin, että Lainappi ei ole vastuussa riitojen selvittämisestä tai selvittämisen edistämisestä.\n15.2 Lainappi ei vastaa kolmantena osapuolena Käyttäjien välisestä riidasta aiheutuneista kuluista, kuten juridisista palkkioista ja muista oikeudenkäyntikuluista.\n16.1 Otamme mielellämme vastaan palautetta, kommentteja ja ehdotuksia Lainappi-palvelun parantamiseksi. Voit lähettää meille palautetta sähköpostitse (info@lainappi.fi), Lainappi-palvelun kautta tai muilla viestintävälineillä. Lainappi saa saamaansa palautteeseen korvauksetta palautteeseen liittyvät tekijänoikeudet ja muut immateriaalioikeudet. Tiedostat palautteen antajana, että saamaamme palautetta pidetään Lainapin omaisuutena ja ei-luottamuksellisena. Jollei Lainapin tietosuojakäytännössä asetettujen henkilökohtaisten tietojen käyttöä koskevista rajoituksista muuta johdu, Lainappi voi vapaasti käyttää ja/tai levittää lähettämiä aineistoja rajoittamattomasti mihin tahansa tarkoitukseen.\n17 Vastuunrajoitus ja takuut\n17.1 Hyväksyt sovellettavan lainsäädännön sallimissa rajoissa puolustamaan, vapauttamaan vastuusta ja pitämään syyttömänä Lainappia, ja sen omistajia, hallituksen jäseniä, toimitusjohtajaa, työntekijöitä, asiamiehiä, edustajia, toimittajia, lisenssiantajia, toimeksiantajia, kaikista tappioista, vaatimuksista, kanteen syistä, velvoitteista, vastuista ja vahingoista, mukaan lukien kaikki korvausperusteiset oikeudenkäyntikulut, jotka johtuvat palvelun käytöstä, sinuun liittyvästä toiminnasta tai minkä tahansa näiden käyttöehtojen kohtien rikkomista.\n17.2 Lainappi ei anna takuita tai muita sitoumuksia tarjoamastaan palvelusta, palvelujen sisällöstä, palvelujen toiminnoista, niiden luotettavuudesta, saatavuudesta tai kyvystä täyttää käyttäjän tarpeet. Lainappi kiistää kaikki vastuut ja takuut, joita se ei ole nimenomaisesti antanut näissä ehdoissa. Lainappi ei vastaa Lainappi-palvelussa ilmenevistä keskeytyksistä tai häiriöistä aiheutuneista vahingoista. Lainappi ei vastaa myöskään teknisten vikojen, huolto- tai asennus toimien tai järjestelmän kuormituksen aiheuttamista palveluun sisältyvän tiedon katoamisesta, muuttumisesta tai muista kolmansien aiheuttamien tiedonsiirron ongelmista. Tiedostat, että palveluun pääsyä ja käyttöä voidaan rajoittaa, mikäli sitä päivitetään, palvelu ruuhkautuu, jotain odottamatonta tapahtuu tai muiden syiden vuoksi.\n17.3 Lainappi ei vastaa palvelussa esitetyn tiedon oikeellisuudesta, ajantasaisuudesta, täydellisyydestä tai sopivuudesta tiettyyn tarkoitukseen, eikä anna esitettävän tiedon suhteen mitään vakuutuksia tai takuita. Lainappi ei vastaa mistään palvelun tai kolmansien osapuolien sivustojen, joihin saatat päätyä tämän palvelun kautta, aiheuttamista vahingoista.\n17.4 Huomaathan, että Lainapin vastuuta on käsitelty myös etenkin Käyttöehtojen kohdassa 11 (”Lainapin vastuu ja velvollisuudet”).\n18 Voimassaolo ja irtisanominen\n18.1 Nämä Käyttöehdot ovat voimassa Lainapin ja Käyttäjän välillä niin kauan, kun Käyttäjä käyttää Lainappi-palvelua. Käyttäjä voi milloin tahansa lopettaa Lainappi-palvelun käyttämisen. Voit halutessasi sulkea Lainappi-tilisi milloin tahansa noudattamalla palvelun kautta saatavia ohjeita. Käyttöehtojen irtisanominen ei vapauta sinua vahvistettujen varausten hoitamisesta ja niihin liittyvistä ehdoista. Huomaathan, että irtisanoutuminen Lainapin ja sinun välisestä sopimuksesta ei vapauta sinua toisten Käyttäjien kanssa tehdyistä oikeustoimista, kuten vuokrasopimuksesta.\n18.2 Sopimuksen irtisanominen ei myöskään tee tyhjäksi sellaisia ehtoja, joiden on luonteensa puolesta tarkoitettu pysyvän voimassa sopimuksen päättymisen tai irtisanomisen jälkeen. Tällaisia irtisanomisesta huolimatta voimaan jääviä ehtoja ovat muun muassa – näihin kuitenkaan rajoittumatta – Käyttöehtojen vastuuta, korvauksia, vahingon tyyppejä, tietosuojaa, riidanratkaisua, omistusoikeuden suojaamista sekä sopimuksille tyypillisiä ehtoja kuvastavat kohdat (esimerkiksi kohdat 6 ”Käyttäjän vastuu sisällöstä”, 7 ”Palvelun väärinkäyttö ja Käyttäjän vastuu”, 10 ”Vuokralle ottajan sekä Vuokralle antajan vastuut ja velvollisuudet” , 11 ”Lainapin vastuu ja velvollisuudet”, 12 ”Maksuehdot”, 13 ”Palvelun hinnoittelu”, 17 ”Vastuunrajoitus ja takuut”, 18 ”Voimassaolo ja irtisanominen”, 19 ”Immateriaalioikeudet” sekä 22 ”Muut ehdot”).\n18.3 Lainappi voi lopettaa milloin tahansa ja mistä tahansa syystä Lainappi-palvelun tarjoamisen pysyvästi tai väliaikaisesti. Palvelun tarjoamisen keskeytyessä tai loppuessa Käyttäjällä ei ole enää oikeutta käyttää palvelua.\n19.1 Immateriaalioikeuksilla tarkoitetaan tekijänoikeuksia ja tekijänoikeuksien lähioikeuksia (sisältäen muun muassa valokuvien, luetteloiden ja tietokantojen suojan), patentteja, mallioikeuksia, hyödyllisyysmalleja, tavaramerkkejä, toiminimeä, liikesalaisuuksia, tietotaitoa ja mitä tahansa rekisteröitävää tai rekisteröimätöntä aineetonta oikeutta.\n19.2 Kaikki immateriaalioikeudet (esimerkiksi tekijänoikeudet ja lähioikeudet tekstiin, grafiikkoihin, kuviin, tietoihin, ohjelmistoon, ääni- ja muihin tiedostoihin tai immateriaalioikeuksien valinta ja esittämistapa) Lainappi-palveluun tai siihen liittyvään sisältöön, tietoon tai niiden osiin ovat yksinomaan Lainapin ja/tai sen alihankkijoiden/lisenssinantajien omaisuutta. Lainappi ei anna Käyttöehdoissa Käyttäjille tai kolmansille mitään immateriaalioikeuksia Lainappi-palveluun. Lainapin alihankkijat sekä lisenssinantajat varaavat kaikki oikeudet, joita Käyttöehdoissa ei nimenomaisesti myönnetä.\n19.3 Sitoudut olemaan käyttämättä immateriaalioikeuden alaista sisältöä millään tavalla paitsi Lainappi-palvelun käyttämiseksi näiden Käyttöehtojen mukaisesti. Mitään Lainappi-palvelun osaa ei saa kopioida, jäljentää, muokata, toisintaa, jakaa, toisintaa, ladata, lähettää, julkaista uudelleen tai myydä missään muodossa, kokonaan tai osittain tai millään keinoin, paitsi jos tämä nimenomaisesti erikseen sallitaan Käyttöehdoissa. Palvelua on mahdollista hyödyntää ainoastaan Käyttöehdoissa nimenomaisesti hyväksytyin keinoin.\n19.4 Et saa käyttää mitään tiedon louhinta-, robotti-, kaavinta- tai vastaavia tiedonkeruu- tai poimintamenetelmiä palvelusisällön hankkimiseen. Käyttämällä palvelua annat korvauksetta Lainapille omistusoikeuden ja muut oikeudet kaikkeen antamaasi tietoon. Jollei Lainapin tietosuojakäytännössä asetettujen henkilökohtaisten tietojen käyttöä koskevista rajoituksista muuta johdu, Lainappi voi vapaasti käyttää ja/tai levittää lähettämiä aineistoja rajoittamattomasti mihin tahansa tarkoitukseen.\n19.5 Pääsy palveluun ja sen käyttö ei myönnä tai anna sinulle oikeutta tai lisenssiä jäljentää tai muulla tavalla käyttää Lainapin nimeä tai mitä tahansa Lainapin tai kolmannen osapuolen tavaramerkkejä, palvelu merkkejä, grafiikoita tai logoja.\n20 Tietosuoja ja yksityisyys\n20.1 Lainappi käsittelee Käyttäjien henkilötietoja tietosuojaselosteen, tietosuojalainsäädännön sekä tietosuojakäytännön ehtojen mukaisesti. Lainapin tietosuojaseloste sekä tietosuojakäytäntö on saatavilla osoitteesta www.lainappi.fi/tietosuoja. Käyttämällä palvelua hyväksyt tietosuojakäytännön ehdot.\n21 Soveltuva lainsäädäntö ja riidanratkaisu\n21.1 Näihin Käyttöehtoihin sovelletaan Suomen lakia, lukuun ottamatta sen lainvalintaa koskevia säännöksiä. Nämä Käyttöehdot ovat laadittu Suomen lainsäädännön mukaisesti.\n21.2 Lainappi pyrkii aina ratkaisemaan Käyttöehtoja tai palvelua koskevat erimielisyydet neuvottelemalla. Mikäli riidan kohteesta ei päästä neuvotteluratkaisuun, kaikki Käyttäjien ja Lainapin näistä Käyttöehdoista aiheutuvat riidat ratkaistaan lopullisesti välimiesmenettelyssä Keskuskauppakamarin välityslautakunnan sääntöjen mukaisesti yhden välimiehen kokoonpanossa. Välimiesmenettelyn paikkakunta on Helsinki ja menettelyn kielenä käytetään suomea. Välimiehen antama tuomio on lopullinen, molempia Osapuolia (vuokralle antaja & vuokralle ottaja) sitova ja sen voi panna täytäntöön mikä tahansa toimivaltainen tuomioistuin. Jollei sovellettavassa lainsäädännössä toisin määrätä, kukin osapuoli vastaa omista oikeudenkäyntikuluistaan, riippumatta siitä kumpaa osapuolta pidetään välimiesmenettelyssä hallitsevana osapuolena.\n22 Muut ehdot\n22.1 Tämä sopimus on laadittu alun perin suomeksi. Jos mikä tahansa tämän sopimuksen käännetty versio on ristiriidassa suomenkielisen version kanssa, suomenkielinen versio on etusijalla.\n22.2 Nämä Käyttöehdot muodostavat koko sopimuksen (entire agreement) Lainapin ja sinun välillesi korvaten osapuolten väliset mahdolliset aiemmat palveluita koskevat keskustelut ja kirjeenvaihdon.\n22.3 Jos jokin näiden Käyttöehtojen osa katsotaan pätemättömäksi tai täytäntöönpano kelvottomaksi, kyseinen osa muutetaan soveltuvan lain mukaiseksi niin, että se heijastaa mahdollisimman pitkälti osapuolten alkuperäisiä tarkoituksia, ja muut osat säilyvät voimassa kokonaisuudessaan.\n22.4 Jos Lainappi ei käytä jotain näiden Käyttöehtojen mukaista oikeutta, se ei johda luopumiseen kyseisestä oikeudesta tai mistään muustakaan oikeudesta.\n22.5 Käyttöehtoja tulkittaessa Käyttöehtojen sisältö on Käyttöehtojen otsikointiin nähden ensisijainen. Sopimuksen tulkinnassa noudatettavaa Contra proferentem- sääntöä ei tule soveltaa Käyttöehtojen laatijan vahingoksi. Käyttäjällä on velvollisuus tutustua huolellisesti Käyttöehtojen sisältöön ennen Käyttöehtojen hyväksymistä. Käyttöehdot on laadittu Lainapin sekä Käyttäjän hyödyksi, sillä Käyttöehdot asettavat ja täsmentävät osapuolten oikeuksia ja velvoitteita.\n22.6 Sitoudut noudattamaan kaikkia paikallisia, alueellisia ja kansallisia lakeja, asetuksia, määräyksiä ja säännöksiä käyttäessäsi Lainappi palvelua.\nNäitä vakuutusehtoja sovelletaan asiakkaaseen ("Vuokralle ottaja" tai "Vakuutuksenottaja"), joka on tehnyt omaisuutta koskevan vuokrasopimuksen vertaisvuokrauspalveluita tarjoavan palvelussa omaisuuden omistajan ("Vuokralle antaja" tai "Edunsaaja") kanssa. Vuokralle ottajista käytetään näissä vakuutusehdoissa yhdessä termiä "Ryhmä".\nVuokralle otetulle omaisuudelle aiheutunut vahinko korvataan Vuokralle antajalle ensisijaisesti vuokralle otetun omaisuuden vakuutuksesta.\nTämä vakuutus korvaa näiden vakuutusehtojen mukaisesti vuokralle otetun omaisuuden vahingoittumisesta Vuokralle antajalle aiheutuneen omavastuuvahingon tai muun näissä vakuutusehtoissa määritellyn äkillisen ja ennalta arvaamattoman vahingon, jota vuokralle annetun omaisuuden muu vakuutus ei korvaa ja josta Vuokralle ottaja olisi Vuokralle antajan kanssa tekemänsä vuokrasopimuksen perusteella vastuussa Vuokralle antajalle.\nPalveluntarjoaja on ryhmän edustajana solminut ryhmäetusopimuksen vakuutusyhtiö W. R. Berkley Insurance AG, Ruotsin sivuliike (yhteisötunnus 516410-2070), W. R. Berkley Europe AG:n Ruotsalainen sivuliike, ("Vakuutuksenantaja") kanssa. Ryhmäetusopimuksen mukaan kaikki Vuokralle ottajat, jotka vuokraavat Vuokralle antajien omaisuutta, ovat Ryhmän jäseniä ja ovat näiden vakuutusehtojen mukaisen vakuutuksen piirissä. Vakuutuksenantajan edustaja ja asiamies tässä ryhmäetuvakuutuksessa on Omocom Ab ("Omocom"), joka on rekisteröity palveluntarjoajana Finanssivalvonnan rekisteriin.\n1. Ketä vakuutus koskee\nVakuutus on voimassa vakuutuskirjaan merkityn Edunsaajan eduksi. Vakuutus on voimassa vain, jos Vakuutuksenottaja ja Edunsaaja noudattavat Palveluntarjoajan käyttöehtoja.\n2. Milloin vakuutus on voimassa\nVakuutus kattaa vahingot, jotka sattuvat vakuutuksen voimassaoloaikana (vakuutuskausi). Vakuutus on voimassa vuokra-ajan, mikäli vakuutusmaksu on maksettu. Vakuutus on voimassa enintään 90 päivää.\n2.1 Vakuutuskauden jatkaminen\nVakuutuskautta ei voi jatkaa.\n2.2 Vakuutuksen irtisanominen\nRyhmän jäsen voi milloin tahansa irtisanoa vakuutuksen ilmoittamalla siitä kirjallisesti Omocomille tai Vakuutuksenantajalle. Irtisanomisoikeutta ei ole, mikäli vakuutuskausi on alle 30 päivää. Vakuutusmaksua ei palauteta, mikäli palautettava määrä olisi alle 8 euroa.\nVakuutus on voimassa vuokratulle omaisuudelle Pohjoismaissa sattuneista vahingoissa.\n4. Mitä vakuutus kattaa\nVakuutus kattaa vakuutuksen vakuutuskirjassa mainitun omaisuuden varusteineen seuraavasti:\nTapauksissa, joissa omaisuuden vahingoittuminen, katoaminen tai varkaus kuuluu muun vuokratun omaisuuden vakuutusturvan (esimerkiksi koti-, yritys- tai ajoneuvovakuutus) korvauspiiriin, vakuutus korvaa omaisuuden vakuutuksesta Edunsaajan vakuutuskorvauksesta vähennetyn omavastuun enintään 1.000 euroon asti.\n4.2 Äkilliset ja ennalta arvaamattomat vahingot\nJos vuokrattua omaisuutta ei korvata Vuokralle antajan vakuutuksesta kohdan 4.1 Omavastuu mukaisesti, vakuutus korvaa näiden vakuutusehtojen mukaisesti omaisuuden varkauden, katoamisen tai muun äkillisen ja ennalta arvaamattoman vahingoittumisen vuoksi syntyneen vahingon enintään 3.000 euroon asti.\nVakuutuksesta ei voi suorittaa korvausta sekä kohdan 4.1. Omavastuu että kohdan 4.2 Äkilliset ja ennalta arvaamattomat -vahingot perusteella samasta vahinkotapahtumasta.\n4.2.1 Äkillisistä ja ennalta arvaamattomista vahingoista poissuljettu omaisuus\nVakuutus ei kata seuraavaa omaisuutta:\n• Asuntovaunu & matkailuauto\n• Keskikokoinen ja raskas kuorma-auto (paino yli 3 500 kg)\nTässä sopimuskohdassa mainitun omaisuuden vahinko, jota vakuutus ei kata, voidaan korvata kohdan 4.1 mukaisella omavastuun korvauksella.\n4.2.2 Omavastuu – vain tietty omaisuus\nÄkillisen ja ennalta arvaamattoman vahingon sattuessa vakuutuksessa sovelletaan 150 euron omavastuuta seuraavan omaisuuden vahingoittuessa:\n• Henkilöauto, kevyt kuorma-auto ja pakettiauto\n• Perävaunu ja traileri\nOmavastuun maksaa Vakuutuksenottajana oleva Vuokralle ottaja.\n5. Mitä vakuutus ei kata\n5.1 Sota, terrorismi ja mellakka\nKorvausta ei makseta vahingosta, jonka aiheutuminen tai laajuus johtuu suoraan tai välillisesti sodasta, sodan kaltaisesta tapahtumasta, sisällissodasta, vallankumouksesta, kapinasta, mellakasta, terrorismista, sabotaasista tai luvattomasti vallankaapanneiden toiminnasta tai liittyy niihin.\n5.2 Naarmut, kuluminen ja hitaasti kehittyvistä tapahtumista aiheutunut vahinko\nKorvausta ei makseta vahingoista, jotka johtuvat tai ovat seurausta\n• iästä johtuvasta muutoksesta\n• värin tai muodon muutoksesta\n• puutteellisesta huollosta tai hoidosta\n• muista vaurioista, jotka eivät vaikuta omaisuuden toimintaan, kuten pinnallisista naarmuista ja kolhuista\n5.3 Kulutusmateriaalit ja luonnollinen kuluminen\n• vahinkoja, jotka koskevat kulutusmateriaaleja tai kuluvia työvälineitä\n• käytöstä tai ikääntymisestä johtuvaa luonnollista kulumista\nTätä rajoitusta ei kuitenkaan sovelleta palovahingoissa tai jos Edunsaaja tai Vakuutuksenottaja voi osoittaa vahingon syntyneen äkillisestä ja odottamattomasta ulkoisesta syystä riippumatta siitä, onko omaisuus ollut käytössä.\n5.4 Petos, kavallus tai vastaava omaisuusrikos\nKorvausta ei makseta petoksesta, kavalluksesta tai vastaavasta omaisuusrikoksesta aiheutuneista vahingoista.\nVakuutuksenantaja ei vastaa menetyksestä, joka voi syntyä, jos vahinkoselvitys, korvauksen maksaminen tai vahingoittuneen omaisuuden ennallistaminen viivästyy seuraavista syistä\n• sota, sodan kaltainen tapahtuma, sisällissota, vallankumous, kapina tai mellakka\n• työmarkkinakiista – pätee myös silloin, jos vakuutuksen myöntäjä on ryhtynyt työtaistelutoimiin tai on niiden kohteena\n• takavarikointi tai kansallistaminen\n• omaisuuden takavarikointi, tuhoaminen tai vahingoittaminen hallituksen tai viranomaisen määräyksestä.\n5.6 Toimittajan takuu\nVakuutus ei koske sellaisia omaisuuden virheitä, joista toimittaja tai muu osapuoli on vastuussa jonkin erityislain, takuun tai muun vastaavan sitoumuksen perusteella. Korvaus voidaan kuitenkin suorittaa, jos Vakuutuksenottaja tai edunsaaja pystyy osoittamaan, että vastuussa oleva henkilö ei korvaa tai maksa vahinkoa.\n5.7 Vastuu ulkopuolisille\nVakuutus ei koske vastuuta, joka vuokratun omaisuuden Vuokralle ottajalla tai vuokratun omaisuuden muulla mahdollisella käyttäjällä on kolmansia osapuolia kohtaan.\n5.8 Poissuljettu omaisuus\nVakuutus ei kata seuraavaa omaisuutta, mukaan lukien tällaisen omaisuuden varusteet:\n• Ilma-alukset mukaan lukien droonit\n• Aseet ja aseiden osat\n• Korut, aidot helmet, jalokivet ja kellot\n• Jo vahingoittunut omaisuus\n• Elävät eläimet\n• Tupakka ja alkoholi\n• Käteisvarat ja arvopaperit\nVuokralle ottajan ja Vuokralle antajan tulee mahdollisuuksien mukaan estää vaurioiden syntyminen.\nKuljetuksen aikana omaisuus on pakattava ja suojattava siten, että vahinkoriski on mahdollisimman pieni.\nAjoneuvon tai perävaunun tulee olla lukittu sekä kyseisten kohteiden ikkunoiden, ovien ja muiden sisäänpääsyteiden on oltava lukitut. Omaisuuden on oltava erikseen lukittuna, kun sitä säilytetään ns. yhteistiloissa, joihin on pääsy esimerkiksi taloyhtiön asukkailla.\nAjoneuvoon tai perävaunuun ei saa jättää näkyville koruja tai muita arvokkaita tai varkausalttiita esineitä, elleivät ne ole siellä erikseen lukitussa tilassa.\nAvaimia ei sää jättää eikä piilottaa ajoneuvon tai perävaunun tai niiden säilytystilojen läheisyyteen.\nAvaimiin ei saa merkitä nimeä ja osoitetta, joka voi paljastaa avaimen löytäjälle omaisuuden sijainnin.\nLukko on välittömästi vaihdettava tai sarjoitettava uudelleen, jos avain on joutunut ulkopuolisten haltuun.\nVarkausvahingon estämiseksi avaimia ei saa säilyttää näkyvillä tai sellaisessa lukitsemattomassa paikassa, jossa sivullinen ennalta tietää tai voi olettaa avainten olevan.\n7. Ilmoitus vahingosta\nVahingosta on ilmoitettava Omocomille heti, kun saat tietää vahingosta. Ilmoitus tehdään Palveluntarjoajan sovelluksen tai sen verkkosivustolla olevan ilmoituksen kautta. Jos sinulla on kysyttävää, ota meihin yhteyttä soittamalla numeroon +46 8 520 278 70 tai sähköpostitse osoitteessa hello@omocom.se.\nVahingon sattuessa sinun on toimitettava\n• täytetty vahinkoilmoitus\n• kopio rikosilmoituksesta varkauden tai muun rikoksen tapauksessa\n• kopio kuitista tai muusta ostoasiakirjasta\n• kopio ensisijaisen omaisuuden vakuutusyhtiön korvauspäätöksestä\n7.1 Näin vahinko korvataan\nKun olet ilmoittanut vahingosta Omocomille, Omocom päättää, kuinka vahinko korvataan. Vahinko voidaan korvata korjaamalla omaisuus, uusimalla omaisuus vastaavalla omaisuudella tai rahakorvauksella. Jos päädytään korjaamiseen, Omocomilla on oikeus päättää korjausmenetelmästä.\nJos Omocom on hyväksynyt, että vahinko korvataan korjaamalla, ota yhteyttä luotettavaksi katsomaasi korjaamoon ja pyydä hintatarjous Omocomin hyväksyttäväksi. Omocomilla on sitten oikeus päättää, missä omaisuus korjataan tai mistä se ostetaan. Omaisuuden omistajana sinun tulee Omocomin suostumuksella tilata korjaus ja hyväksyä tehty työ tai reklamoida siitä.\nPienistä toimenpiteistä, kuten itse suoritetusta korjauksesta, tekstiilien pesusta ja pienistä maalaustöistä, voidaan maksaa korvaus omana työnä tehtynä. Omalla työllä tarkoitetaan materiaalikustannuksia ja kiinteitä kustannuksia työhön käytetystä ajasta.\nKorjauksen yhteydessä on ensisijaisesti valittava käytettyjä osia. Jos markkinoilla ei ole saatavilla käytettyä osaa vahingonkorvaushetkellä, voit saada korvauksena summan, jonka käytetty osa olisi todennäköisesti maksanut.\nJos tavaraa ei korjata, Omocom pitää menetyksenä vahinkoa edeltävän markkina-arvon ja vahingon jälkeisen markkina-arvon erotusta eli arvon alenemista. Markkina-arvolla Omocom tarkoittaa sitä, mitä maksaa vastaavan omaisuuden ostaminen samassa kunnossa kuin vahingoittunut, tai jos sitä ei ole ostettavissa, mitä se todennäköisesti olisi maksanut, jos se olisi ollut ostettavissa.\nJos et noudata Omocomin edellä esitettyjä ohjeita, vakuutuksen myöntäjän vastuu rajoittuu kuluihin, jotka olisivat aiheutuneet silloin, jos ohjeita olisi noudatettu.\n8. Vahinkojen arviointia koskevat säännöt\nOmaisuuden vahingoittuminen tai menetys arvostetaan summaan, jonka omaisuuden ennallistaminen maksaa sen käypä arvo huomioon ottaen. Käyvällä arvolla tarkoitetaan omaisuuden arvoa ottaen huomioon omaisuuden ikä ja kunto vahinkohetkellä.\nOmaisuus arvioidaan alla olevan taulukon mukaan. Omocom perustaa arvionsa siihen, mitä normaaliksi katsottavassa kaupassa uuden vastaavan omaisuuden ostaminen maksaa, jos omaisuus olisi ostettavissa tai mitä se todennäköisesti olisi maksanut. Tästä hinnasta Omocom tekee poistoja iän, kulumisen, mallimuutosten ja/tai muiden olosuhteiden vuoksi. Ikäpoisto huomioidaan Vakuutuksenantajan korvausvelvollisuudessa.\nKohteille, joita ei ole listattu taulukossa tai jos taulukon mukainen arvostus tulee kohtuuttomaksi, omaisuuden arvo määritetään saatavilla olevien arviointityökalujen, kuten kauppapaikkojen ja esineiden arviointipalveluiden avulla.\n8.2 Osallistuminen vahingon käsittelyyn\nSinun on mahdollisimman suuressa määrin myötävaikutettava siihen, että vahinkotapahtuma saadaan selvitettyä mahdollisimman pian. Erityisesti sinun on annettava ne selvitykset ja tiedot, joilla voi olla merkitystä vahingon käsittelyn kannalta. Sinun on erityisesti vastattava\nvahinkokäsittelijän esittämiin kysymyksiin. Jos Vakuutuksenantajalle aiheutuu vahinkoa osallistumatta jättämisesi johdosta, korvaustasi pienennetään sen mukaan, mitä olosuhteissa voidaan pitää kohtuullisena. Vakuutuksenantajalla on aina oikeus ottaa haltuunsa korvattu omaisuus. Jos saat takaisin omaisuutta, josta olet saanut korvauksen, sinun on palautettava se välittömästi Omocomille.\n8.3 Vakuutustapausten aiheuttaminen\nVakuutus ei ole voimassa, jos olet tahallisesti aiheuttanut vahingon tai pahentanut vahingon seurauksia. Jos sen sijaan olet aiheuttanut vahingon tai pahentanut vahingon seurauksia törkeällä huolimattomuudella, korvausta voidaan alentaa. Sama pätee, jos olet toiminut tai jättänyt toimimatta tietäen, että siihen liittyy merkittävä vahingon syntymisen riski.\n8.4 Väärät tiedot vahingon yhteydessä\nJos sinä tai joku muu, joka hakee korvausta vahingon jälkeen, on tahallaan tai törkeästä huolimattomuudesta vilpillisesti ilmoittanut, salannut tai piilottanut jotain tämän vakuutuksen mukaisen korvausoikeuden arvioinnin kannalta olennaista, korvausta voidaan alentaa tai se voidaan jättää kokonaan maksamatta.\n8.5 Vahinkojen tarkastus\nVakuutuksenantajalla on oikeus tarkastaa vahinko, joten pyydämme sinua säilyttämään omaisuuden, kunnes vahinko on selvitetty.\nVakuutuskorvausta tai muuta vakuutussuojaa haluavan on ilmoitettava asiasta Omocomille viimeistään vuoden kuluessa siitä, kun korvauksen hakija on saanut tietää vakuutustapahtumasta ja vakuutustapahtumasta aiheutuneesta vahinkoseuraamuksesta. Korvausvaatimus on joka tapauksessa esitettävä kymmenen vuoden kuluessa vakuutustapahtumasta kymmenen vuoden kuluttua vahingon havaitsemisesta, tai muutoin oikeus korvaukseen menetetään.\nSiitä hetkestä, kun Vakuutuksenantaja on maksanut vahingonkorvauksen, oikeutesi vaatia korvausta sinulle vahingonkorvausvelvolliselta siirtyy Vakuutuksenantajalle.\nW. R. Berkley Insurance AG, Svensk Filial, org.nr 516410-2070, a branch office of W. R. Berkley Europe AG\nMuilta osin tähän vakuutukseen sovelletaan Suomen vakuutussopimuslain (543/1994) säännöksiä\nSekä Omocom että Vakuutuksenantaja käsittelevät henkilötietoja yleisen tietosuoja-asetuksen (GDPR), muun asiaankuuluvan lainsäädännön, viranomaismääräysten ja kunkin yrityksen verkkosivuillaan ilmoittamien henkilötietojen käsittelyä koskevien tietojen mukaisesti (katso www.imy.se, omocom.insurance ja berkleyforsakring.se/data-sakerhet/). Ota yhteyttä, jos haluat, että sinulle lähetetään kunkin yrityksen yritystiedot.\n14. Jos olet tyytymätön korvausratkaisuun\nEnsiksi – ota yhteyttä Omocomiin\nJos et ole tyytyväinen asiassasi tehtyyn päätökseen, voit aina pyytää päätöstä uudelleenarvioitavaksi joko ottamalla yhteyttä Omocomiin mahdollisen väärinkäsityksen ratkaisemiseksi tai kirjoittamalla valitusvastaavalle osoitteeseen hello@omocom.insurance, katso lisätietoja Omocomin verkkosivuilta.\n113 36 Tukholma\nPuhelin: 08-520 278 70\nKuluttajariitalautakunta tai käräjäoikeus\nJos asiasi on käsitelty uudelleen etkä ole vieläkään tyytyväinen, sinulla on mahdollisuus kääntyä yleisen kuluttajariitalautakunnan puoleen, joka käsittelee yksityishenkilöiden valitukset maksutta. Vakuutusyhtiön ratkaisuun on haettava muutosta kolmen (3) vuoden kuluessa siitä, kun sait kirjallisen tiedon yhtiömme päätöksestä ja mainitusta kolmen vuoden määräajasta.\nPuhelin: 029 566 5200 (vaihde)\nMuutosta voi hakea Helsingin käräjäoikeudesta.\n15. Sanasto – määritelmät\nPolttoaineet ja voiteluaineet, liinat, ulko- ja sisärenkaat, peitteet, suodattimet, köydet, tiivisteet, hihnat, ketjut, kivet, telaketjut, kuljetinhihnat, kuljetinlevyt, viirat, valssipäällysteet ja muut materiaalit, jotka on tarkoitettu käytettäväksi huomattavasti lyhyemmässä ajassa kuin omaisuus, johon materiaalia käytetään.\nHenkilö, joka antaa vuokralle vakuutetun omaisuuden, joka on mainittu vakuutuskirjassa.\nhello@omocom.insurance https://omocom.insurance Phone: +358 2724 9199 Birkagatan 1, 113 36 Stockholm\nHenkilö, joka on tehnyt vakuutussopimuksen vakuutuksen myöntäjän kanssa.\nKutakin vakuutusta koskeva sopimus, jota sovelletaan jokaiseen vakuutukseen ja joka sisältää vakuutukseen liittymistä koskevan hakemuksen, kulloinkin voimassa olevat vakuutusehdot, viimeisimmän vakuutuskirjan huomioiden vakuutussopimuslain (543/1994) ja Suomen lain säännökset yleisesti.\nSumma, johon Edunsaaja on oikeutettu vakuutustapahtuman sattuessa.\nAsiakirja, joka laaditaan heti, kun vakuutus on ilmoitettu tai sitä on muutettu ja joka sisältää tiedot vakuutuksen laajuudesta ja voimassaoloajasta, vakuutusta koskevista perusoikeuksista ja - velvollisuuksista sekä vakuutusturvan tärkeistä rajoituksista.\nTapahtuma tai tapahtumat tai vahingot, jotka voivat oikeuttaa vakuutuksesta maksettavaan vakuutuskorvaukseen.\nTaho, joka on tehnyt vakuutuksenottajan kanssa vakuutussopimuksen ja on velvollinen maksamaan vakuutussopimuksen mukaisen vakuutuskorvauksen.\nAjanjakso, jonka vakuutus on voimassa ja jonka ajalta vakuutusmaksu on maksettu.\nOsapuoli, joka on tehnyt ryhmäsopimuksen vakuutuksen myöntäjän kanssa.\nVakuutuksen myöntäjän ja ryhmän edustajan välinen sopimus, joka säätelee, mitä vakuutusturvaa Ryhmän jäsenillä on mahdollisuus hakea. Voimassa oleva ryhmäsopimus on edellytys sille, että yksittäisiä vakuutussopimuksia voidaan tehdä näiden vakuutusehtojen mukaisesti.\nEnnalta määriteltävissä ryhmään kuuluva osapuoli, jolla on oikeus hakea vakuutusta. Tässä tapauksessa ryhmään kuuluvat kaikki, jotka ovat vuokranneet Vuokralle antajan omaisuutta Palveluntarjoajan tarjoamalla alustalla.\nMuotit, veitset, murskaustyökalut, porat, puristus- ja lävistystyökalut, varstat ja muut markkinoilla olevat tavanomaiset työkalut.


Kotitekoinen inkivääriolut /inkivääri limsa - AITOA ARKIRUOKAA\nAlexander\t 5.6.2020 Reseptit\nVaikka limsat tai virkoot yleisesti eivät ole meidän ykkös herkku ovat ne välillä tosi jees kun miettii että on kuuma päivä tai kaipaa jotain helppo ja mukavaa tarjottavaa vieraille. Yksi puolisoni suosikeista on ollut inkivääri olut eli gingerbeer jota olemme aina välillä ostaneet kaupasta. Youtubessa tuli kuitenkin vastaan muutama mielenkiintoinen video jossa inkivääri olutta tehtiin itse. Päätin kokeille näistä ohjeista päätellen saadulla inpiraatiolla inkiväärioluen valmistusta. Tavallaan, helpommalla pääsisi jos tekisi siman tavoin inkivääri olutta mutta yhdessä reseptissä löytyi pohja jolla sopivan bakteerikannan saisi suoraan inkivääreistä hiivan sijaan, joten tätähän oli kokeiltava.\nAlkoholia vai ei? kaikessa käymisessä syntyy pieniä määriä alkoholia mutta ei kuitenkaa sen vertaa että tarvitsisi huolestua. Tiesitkö että inkivääri olutta on alettu valmistaa jo 1700 luvulla ja erityisen suosittuja ne oli jamaicalla koska siellä tuotettiin jo silloin inkivääriä mm. vientiin. Suomeen inkivääri olut tuli vasta 70 luvun puolella jota edeltävänä vuosikymmenenä ihmeteltiin kun lasten saduissa lapsetkin nauttivat inkivääri olutta. Siispä inkivääri olut on ollut jo tovin alkoholitonta tai niin matalan alkoholi prosentin omaavaa ettei siitä tarvitse huolestua.\nInkivääri limsan käymisalku\n2rkl + 2rkl + 2rkl inkivääriä raastettuna\n2rkl + 2rkl + 2rkl sokeria\nSekoita kaikki puhtaassa astiassa ja jätä löyhästi peitettynä huoneenlämpöön. Seuraavana päivänä lisää taas saman verran inkivääri, sokeria ja sekoita. Anna käydä vielä seuraavaan päivään ja lisää sitten taas inkivääriä ja sokeria. Kun neljäntenä päivänä seoksen pitäisi olla happanemaan päin ja kuplia pitäisi nousta pohjasta os sitä hiukan sekoittaa.\n2 sitruunan tai limen mehu\nKeitä sokeria, inkivääriä ja vettä noin viisi minuuttia. Nosta lämmöltä ja anna jäähtyä kädenlämpöiseksi. Lisää siten joukkoon noin 1dl hapanta inkivääri lientä ja sitruuneiden mehu. anna seokseksen seistä ihan hetki ja pullota sitten kaatamalla liemi siivilän ja suppilon läpi pulloon. Jätä pullot pimeään paikkaan huoneen lämpöön ja suljettavalla korkilla. Avaa korkki kerran päivässä seuraavan kolmen päivän ajan ja nosta sitten pullot kylmään. Tässä vaiheessa käymisen pitäisi olla saavuttanut pääte pysäkkinsä joten korkkia ei tarvitse enään avata päivittäin. Nauti tätä juomaa esim saunan jäähyillä tai ihan muuten vain.\nkotitekoinen on pippurisempaa kuin kaupan vastineet.\nPrevious Post pizza taikina ja cheddar?\nNext Post Pieni perhe kokin naapurista


11.6 - Pitkävetovihjeet - VihjeParatiisi.com\nBy Snooker, Kesäkuu 11, 2019 in Pitkävetovihjeet\nATP Stuttgart klo 12:00\nPopyrin, A - Raonic, M\nPelivalinta: Raonic 2-0\nKerroin: 1,95 William Hill\nRaonic palaa pelikentille loukkaantumisen jäljiltä ja nyt ollaan Raonicille sopivalla ruohoalustalla. Raonic omaa huippusyötön ja etenkin ruoholla Raonicin syöttö on todella vaikea murtaa, vaikka vastassa olisikin hyviä palauttajia.\nTämän päivän vastus Popyrin on nuori pelaaja, jolla potentiaalia kehittyä huippupelaajaksi. Popyrin pelaillut kohtuullisen hyvin massalla, hieman otteet vielä ailahtelevat. Stuttgartin ruohokisan karsinnoissa Popyrin voitti Banesin ja Violan, jotka ovat haastajatason pelaajia, joten näille voitoille turha antaa suurempaa painoarvoa.\nJos Raonic on kuntoutunut loukkaantumisen jälkeen hyvin, niin mielestäni Raonicilta voidaan odottaa suoraa voittoa erin 2-0. William Hillillä tarjolla hyvää kerrointa.\nATP Hertogenbosch (nurmi)\nMatthew Ebden - Pierre-Hugues Herbert\nPierre-Hugues Herbert @ 2.25 Bethard\nVastakkain ottelussa maailmanlistan sijat 66. ja 45. Ebden pelaa surkeaa kautta sillä mies on voittanut ainoastaan neljä kaudella pelaamastaan seitsemästätoista ottelusta. Ebden on aiemmin urallaan pärjännyt nurmella hyvin mitä mielestäni painotetaan ehkä kerroinasettelussa liian selvästi nykyvireeseen nähden. Ranskaa edustava Herbert pelaa sen sijaan hyvää kautta. Miehen tilasto kahdeksastatoista viime ottelusta näyttää lukemia 11-7. Omalla paperillani Herbert lähtee otteluun jopa hienoisena suosikkina joten tartutaan pikaisesti käsittämättömään Bethardin markkinatoppiin kiinni. Herbert tulee voittamaan ottelun erin 2-0.\nSuperpesis klo 18:00\nPelivalinta: Kitee ML\nKerroin: 2,35 Coolbet\nKitee aloittanut kauden hyvin ja Kempeleellä ollut vaikea alkukausi.\nKempeleellä on hyviä kotiuttajia, mutta tilanteen tekemisessä ajoittain haasteita. Lisäksi Kempeleen ulkokenttä ei ole vakuuttanut. Kiteellä on hyvä ulkokenttä, joten en usko että Kempele tässäkään ottelussa juuri tilanteita saa aikaan. Kotiuttajilta vaaditaan hyvää suorittamista tänään.\nKiteellä hyvä ykköskärki. Kotiutuspuolella ajoittain ollut vaikeaa, mutta numerolla lyövät pelaajat ovat onnistuneet kotiutuksissa hyvin ja onnistumisia on tullut tasaisesti eri pelaajille. Mielestäni Kiteen materiaali on hieman laadukkaampi kuin Kempeleen.\nMielestäni Kempele ei ole niin suuri suosikki ottelussa kuin mitä kertoimet antaa ymmärtää.\nporonvoima 2 085\n2 342 viestiä\nSaa kortin: Tim Sparv @6.00 Unibet\nAloitetaan sillä, että allekirjoittanut ei ole 100% varma siitä onko Sparv avauksessa. Erikoista jos ei ole.\nSiitä huolimatta kokeiluun. Ihme kyllä, kovana korttimiehenä ja kovaotteisena pelaajana, Sparv on kuluneen kauden aikana petrannut paljon. Ei yhtään lappua ole miehelle noussut Tanskan pääsarjassa. Ei yhtään.\nEdelliset kortit miehelle on napsahtanut nimenomaan maajoukkueen puserossa. Maaliskuun Italia-ottelu sekä voitokas Armenia-kohtaaminen toi Sparville keltaisen kummassakin.\nOttelu on tietenkin lähtökohtaisesti Suomen heiniä ja reilua voittoa kansa tästä odottaa. Kotijoukkue häviää ennakkoon jokaisella osa-alueella, eikä joukkueen maalivahtitilanne hyvältä näytä.\nLiechtenstein pelaa yleensä siististi, mutta esimerkiksi Italiaa vastaan (6-0 tappio) joukkueen pelaajista muutama ei pysynyt ajatuksen tasolla. Punkku ja keltainen käsivirheistä.\nSuomi. Eli suosikkina tähän peliin. Oletetaan että Suomi pitää palloa jopa totuttua enemmän ja Lilliputtimaa juoksee perässä. Joukkueet ovat kohdanneet toisensa historian valossa 3 kertaa ja jokaisessa pelissä myös Liechtenstein on onnistunut maalinteossa. Tänään siihen on taas mahdollisuus. Suomen pitää olla tarkkana erikoistilanteissa ja mahdollisissa vastaiskuissa.\nSparv pelaa melko varmasti alempana keskikentällä, sillä Kamara on mies paikallaan pelintekijäksi. Tällöin Sparv on mielestäni enemmän puolustussuuntaan operoiva kaveri. Toki nousuja ylöspäin tullaan näkemään pakistosta asti, mutta hillitysti. Kapteeni Sparv voi olla jopa liiankin aktiivinen hyökkäämään jos/kun Suomi ottelua vie. Varsinkin johtoasemassa.\nOma näkemykseni on se, että tässä pelissä nähdään muutama vahva yritys kotijoukkueen osalta. Sparv ei ole joukkueen vikkelimpiä kavereita, eikä pallollisena kovinkaan kummoinen. Muutama yli-innokas nousu tai kovempi hyökkäyksen katko riittää korttiin. Ihmeen pitkään kaveri on kortitta pelannut, mutta toki roolikin on maajoukkueen mukana eri kuin Midtjyllandissa.\nTodella korkea kerroin on tarjolla mielestäni Suomen todennäköisimmälle kortin saajalle. Peleihin. Henkilökohtaisia riskejä tullaan näkemään.\nKohde menee oikein kun Tim Sparv saa ottelussa varoituksen\nKotijoukkue voittaa vähintään yhden puoliajan: EI @1.68 Unibet\nIslanti pelipaikkana ja nykypäivään sopiva uhriutuminen ollaan vieraiden puolesta jo nähty. Kiitos median.\nItse ottelu on varsin mielenkiintoinen. Turkki painaa lohkon piikkipaikalla ilman tappioita ja Islanti on sijalla 3. Viikingit ovat tasapisteissä Ranskan kanssa.\nTurkki kukisti viimeksi Ranskan ja oli ottelussa selvästi aktiivisempi. Joukkue käytti paikkansa hyödyksi eikä hengetön patonkimaa pärjännyt. Edes afrikkalaisten avulla.\nIslanti puolestaan nappasi täydet kolme pistettä edellisestä pelistään kukistamalla Albanian lukemin 1-0. Itse tulos vääristää ottelun kulkua, sillä kyllä Albania olisi vähintään tasapelin ansainnut. Yllättäen Islanti oli kotonaan altavastaaja.\nItse kohteeseen. Turkille ei kelpaa muu kuin voitto. Joukkue haluaa pitää kärkipaikan hallussa ja pitää piste-eron hengissä. Tämän vuoden puolella pelatuissa otteluissa Turkki on ollut vahva. Pelaajat pelaa toisilleen ja kuri säilyy. Maalinteko toimii ja puolustus on ollut rautaa. Tuuriakin on mahtunut mukaan, mutta semmoista voittava joukkue tarvitseekin. Edellisen kerran Turkki on hävinnyt puoliajan 30.5 pelatussa ottelussa. Tuolloin 2-1 päättyneen ottelun viimeisen maalin iski Kreikka. Lisäajan lisäajalla. Muutoin oma pää on pysynyt puhtaana, eikä puoliaikatappioita ole tullut.\nIslanti on viimeaikojen näyttöjen perusteella altavastaaja. Jopa odotettua suurempi sellainen kuin mitä kertoimet antaa ymmärtää. Joukkueen ongelmaksi on muodostunut hyökkäyspelaaminen ja tilanteiden luonti. Samaa vanhaa Islantia on ikävä, mitä nähtiin esimerkiksi MM-kisoissa. Paljon muutoksia ja uutta alkua maa hakee jälleen kerran.\nTurkki taas on viimevuodet pysynyt melko piilossa suurelta yleisöltä. Joukkue ei ole ollut tasollaan. Tämän vuoden puolella on kuitenkin ollut havaittavissa ryhtiliike. Todella kurinalaisesti on menty eteenpäin ja tulos näkyy tilastoista. Kova puolustus ja siihen päälle tehokas hyökkäys. Liian kova pala tänään Islannille.\nOma oletukseni on, että tasaisesti mennään tämä ottelu. Puoliajalle mennään tasoissa tai turkin johtaessa. Väittäisin. Islannin maali on kuitenkin todennäköinen, mutta vielä enemmän sitä odotan sitä Turkilta.\nKävipä tässä pelissä miten vain, niin mielestäni vaatii pientä ihmettä, jos kuvittelee Islannin ottavan isännän roolin.\nMelko paska kerroin tähän kohteeseen on tarjolla, mutta koska tämä on minulle itselleni saletti niin eetteriin tärähtää panostus 5/5. Kassakohde.\nKohde menee oikein kunhan Islanti EI voita kumpaakaan puoliaikaa\nAndorra - Ranska\nTekee maaliin johtavan syötön: Kylian Mbappe @2.15 Unibet\nEli ennakkoon luulisi olevan selvä juttu. Turkkitappio ei Ranskaa/Afrikkaa lämmitä ja vuoden varmasti joukkue tulee tähän peliin iskussa.\nMbappe, Afrikan lahja ranskalle, on kolmeen karsintapeliin saalistanut 2 maalia ja 2 maaliin johtavaa syöttöä. Hyvin toimii nuoren pojan peli. Ottelun kertoimet eivät juuri pelattavaa tarjoa paitsi näin. Miehen maalille saa @1.45 ja syötölle tämän @2.15. Mikään ihme vaikka mies paukuttaisi useammankin maalin, mutta koska oletuksena itselläni on suurilukuinen voitto vieraille niin ihan kertoinenkin valossa otetaan tämä peleihin. Mielestäni yhtä todennäköisesti maalaa kuin syöttää tässä pelissä tämä herra.\nKohde menee oikein kun Mbappe antaa maaliin johtavan syötön ottelussa\nMaali molemmilla puoliajoilla @2.12 Unibet\nMelko kova kerroin Albanialle noin ennakkoon yleensä. Haetaan kuitenkin maalia kummallekin puolikkaalle. Hyvin pitkälti tämä kohde riippuu kotijoukkueen viimeistelystä. Islantia vastaan käyty kamppailu antaa luvan olettaa voittoa. Vastus on tänään huomattavasti heikompi kuin Islanti. Ja mikäli Albania haluaa pitää turnaushaaveet hengissä, on voitto tästä otettava. Joukkueet eivät ole kohdanneet toisiaan melkein 7 vuoteen joten historia on syytä siltä osin unohtaa.\nKotijoukkue on esiintynyt huomattavasti vahvemmin kuin Moldova. 1-2 maalia Albanialle erittäin realistinen ja kenties tuurilla Moldovakin pääsee maalin makuun.\nMitään huippufutista tästä ottelusta ei kannata odottaa. Henkilökohtaisten virheiden määrä on kuitenkin korkealla ja maalipaikkoja tullaan näkemään reilusti. Lähinnä Albanian toimesta. Pitää muistaa että Moldova sai esimerkiksi Andorraa vastaan tasan YHDEN laukauksen maalia kohti ja se riitti voittoon. Vajaalla joukkue pelasi toisen puoliajan, eikä tuosta "nelivitosesta" jäänyt mitään käteen. Huomattavasti heikompi Andorra hallitsi miesylivoimalla aivan liian paljon.\nAlbania suosikki ja sillä siisti. Luotan siihen, että kotijoukkue menee johdossa tauolle ja naulaa toisella jaksolla vielä muutaman lisää. Toisaalta se ja sama kumpi tuon maalin tekee per pa. Pääasia kuitenkin että niitä nähdään.\nAlbania on takuulla sisuuntunut tullessaan kotistadionille ja mielestäni tässä ei ole juurikaan mahdollisuuksia vierailla. Peleihin siis ja tähänkin panostus pamahtaa 5/5. Eetteriin läks.\nKohde menee oikein kun ottelun molemmat puoliajat tarjoaa maalin\nVenäjä - Kypros\nOttelussa tuomitaan rangaistuspotku @3.35 Unibet\nBelgian kanssa kisakoneeseen haluaa Venäjä. Hyvin todennäköisesti se näin myös tulee menemään. Kazakstan ja Skotlanti tuskin venyy niin äärimmilleen, että Venäjä jäisi ulos. Toki kaikki on kiinni Venäjän omasta tekemisestä.\nJoukkue on kuitenkin vahva. Kazakstan ja San Marino kaatuivat Belgiatappion jälkeen komeasti. Maaliero noihin kahteen matsiin huikea 13-0. San Marinoa vastaan joukkue sai myös kaksi pilkkua, joista toinen upposi maaliin asti.\nKypros ansaitsi myös pilkkunsa Marinoa vastaan ja kuten Venäjäkin, ihan kahteen kertaan.\nKyprosta ei kannata aliarvioida, sillä joukkue on huomattavasti parempi kuin koskaan aikaisemmin. Ns "suurmaat" ovat saaneet kokea voimakasta vastarintaa. Myös nopeat vastahyökkäykset ovat olleet myrkkyä. Eikä joukkue toisaalta pelkää pitää palloakaan. Kehittynyt ja itsevarma nippu on toki haastaja tänään, mutta helpolla Venäjä tuskin pääsee. Vastahyökkäykset mielestäni ainoa mahdollisuus Saarelaisten pilkulle.\nPutin. Eiku Venäjä siis. Määrää tahdin. Useamman kerran tässä kotijoukkue tulee iskemään suoraviivaisesti kuten Venäjältä ollaan jo aiemmin nähty. Vahva luotto tuttuun kaavaan ja kotietu. Pilkut on usein herkässä kun idässä pelataan btw..\nTasoero ei mielestäni ole niin suuri kuin kertoimet antaa olettaa. Vaikkakin Venäjä siis suosikki. Jos Kypros saa pidettyä palloa ja pystyy luomaan paikkoja niin tämä taas antaa nopealle Venäjälle mahdollisuuden jopa ylivoimahyökkäyksiin.\nPaineet tässä on isännillä kun taas Kyproksella ei ole mitään menetettävää. Kasvujoukkue on vierasjengi edelleen, mutta toivottavasti ei enää muutaman vuoden kuluttua.\nNovgorod toimii pelipaikkana tänä iltana ja se itsessään tuo lisää mielenkiintoa tähän peliin. Väittäkööt kuka vaan legendaksi seuraavaa, mutta näin se vain on. Lajissa kuin lajissa. Venäjän maaperällä ei aina mene asiat tasapuolisesti. Jostain kumman syystä.\nTodennäköisesti kotijoukkueelle tässä se pilkku puhalletaan, mutta toisaalta vieraat eivät hekään montaa hyökkäystä tarvitse, jotta sama suotaisiin heille.\nOdotan nopeatempoista ottelua, jossa pallo liikkuu nopeasti päästä päähän. Keskialueen nyhjäyksen odotan jäävän kokonaan pois. Jos/kun näin edetään niin penaltti on saletti. Jommalle kummalle.\nPilkun ei tosiaan tarvi mennä maaliin asti. Pääasia on että semmoinen kuitenkin tuomitaan.\nKohde menee oikein kun ottelussa tuomitaan rankkari


ZUBI'S CORNER: heinäkuuta 2013\nklo 21.01.00 4 kommenttia:\nklo 12.25.00 10 kommenttia:\nYstävällä oli Facebookissa viime viikolla linkki mielenkiintoisen yrityksen kotisivuille. Ensin melkein luulin tupsahtaneeni Alvhemin tai Stadshemin suomenkielisille sivuille, niin samankaltainen oli kuvien tyyli. Mutta ehei, kyseessä on ihan kotimainen, tai pitäisikö sanoa turkulainen, yritys - Less Is More.\n"Less Is More tarjoaa Turun alueella yksilöllisiä asuntoja tyyli- ja laatutietoisille asunnonostajille ja asunnonvuokraajille kilpailukykyiseen hintaan. Ostamme hyvistä taloyhtiöistä peruskuntoisia asuntoja, toteutamme niistä remontoimalla tyylikkäitä, moderneja, uniikkeja koteja, ja myymme tai vuokraamme asunnot eteenpäin. Meiltä on mahdollista ostaa tai vuokrata asunto myös upeasti kalustettuna."\nLess Is Moren esikuvana ovat aivan varmasti toimineet nuo jo mainitut ruotsalaiset kiinteistönvälittäjät, ei epäilystäkään. Samoja design-kalusteita, paljon Ikeaa, vaaleaa tyyliä, rennonletkeitä aamiaiskattauksia... Sisustukset ovat kuitenkin onnistuneita ja kauniista kuvista on helppo hahmottaa asunnon tilaa ja mahdollisuuksia. Sitä paitsi näin valoisat, laadukkaat kuvat eivät koskaan ole haitaksi kun asuntokaupasta puhutaan.\nUskon, että Suomessakin on tällaiselle tiettyjen hyvien asuinalueiden ja juuri tietyntyyppisten asuntojen välittämiseen sekä remontoimiseen keskittyneelle yritykselle kysyntää. Less Is Moren nettisivujen mukaan yritys tarjoaa sitä paitsi myös pelkkiä remointointi- ja stailauspalveluja. Ainakin näin pienen lapsen äitinä avaimet käteen-remonttipalvelu kuulostaa erittäin houkuttelevalta.\nInspiroituiko joku muukin?\nKaikki kuvat lainattu: www.lessismore.fi\nklo 13.09.00 3 kommenttia:\nPori Jazz Kids -festivaalia, itse jazzeja keikkoineen, SuomiAreenan tapahtumia, ystävien ja sukulaisten tapaamista, hyvää ruokaa, Yyterin hiekkarantoja, Pelle Hermannin leikkipuistoa, villavaatekerroksissa hytinää... niistä oli meidän viime viikko tehty. Paljon kivoja juttuja ehdittiin ja paljon jäi tekemättä - vaikka kuinka oltaisiin lomalla ja reissussa, niin arkirutiinit toistuvat lapsen kanssa päivästä toiseen melko samanlaisina ja pienen ihmisen tahdilla on omat rajansa.\nEdessä oleva viikonloppu on perheemme pitkän yhteisen kesäloman viimeinen. Niin se vain vierähti, 10 kivaa viikkoa. Mieheni palaa maanantaina töihin ja minulla on vielä edessä reilu kuukausi kotiäitiyttä T:n kanssa ennen kuin omat uudet työni alkavat. Lähdemme viettämään tätä loman loppuhuipennusta ystävien luokse, pakkailua ja maantiekilometrejä on siis taas edessä.\nMitäs teillä on suunnitelmissa helteiselle viikonlopulle?\nklo 8.35.00 6 kommenttia:\nTunnisteet: matkailu, oma elämä, Pori\nklo 12.05.00 Ei kommentteja:\nklo 20.27.00 6 kommenttia:\nHei, me ollaan kotona! Vietettiin tosi kiva lomaviikko Porissa, palataan vielä jossain vaiheessa vähän kuviin ja tunnelmiin sieltä. Nyt kuitenkin ensin kotiudutaan - pyykinpesua, jääkaapin täyttöä, sitä tuttua juttua. Ollaan koko perhe nukuttu yksi yö omissa sängyissä, teki aika hyvää. Pikku-T leikkii leluillaan kuin ei olisi niitä ennen nähnyt ja vetää rundia pitkin kämppää. Ihan hirveä vauhti ja innostus päällä, huuli saatiin jo halkeamaan.\nToin Porista mukanani tosi kivoja juttuja kotiin! Nämä ovat itse asiassa kaikki sellaisia, joista olen pidemmän aikaa haaveillut. La Case de Cousin Paul -valosarjan sain Nizzan-tuliaisena äidiltä. Saahan näitä Suomestakin, mutta hei vähän coolimpaa näin. ;)\nKeittiöön saapui raidallinen Pappelinan matto ja toivomani uudet lakanatkin löytyivät By Nord -merkiltä. Mieheni alunperin tykästyi näihin jossakin sisustusohjelmassa jo vuosia sitten ja nyt kun vastaan tuli hyvä tarjous, niin eihän sitä voinut ohittaa. Upeat eläinaiheiset photo print -pussilakanat ovat siis nyt meidän. Arvaattekos, mitkä eläimet valitsin?\nIittalan Nappula-kynttilänjalan sain tavallaan synttärilahjaksi, sillä käytin siihen ystävältä saadun lahjakortin (kiitos S!). Tähän mainioon muotoiluun ihastuin jo viime syksynä kun nämä tulivat myyntiin ja monen monta kertaa olen käynyt Nappuloita hypistelemässä. Tähän väliin on pakko paljastaa, että tämä on elämäni ensimmäinen oikea kynttilänjalka!\nHarvemmin sitä tulee kerralla näin ihanaa sisustustuotteiden kassillista kotiin kannettua. Tykkään kaikista ihan hirmuisesti, näette sitten tarkemmin vielä.\nP.S. Tämä on jo blogini 300. postaus, kiitos vain kaikille teille jotka näitä juttujani jaksatte lukea. Muutama on tunnustanut lukeneensa jokaisen postauksen, wau. Myös uusia lukijoita on viime aikoina liittynyt seuraan, lämpimästi tervetuloa!\nTunnisteet: design, koti, lifestyle, sisustus\nklo 21.10.00 3 kommenttia:\nklo 21.56.00 5 kommenttia:\nJes, mulla on yöpöytä! Halvalla ei ehkä useinkaan saa hyvää, mutta minusta klassinen massiivipuinen pikkupöytä on kyllä 39 euron hintaan loisto-ostos. Sängynrunko on Iskun Avara-sarjaa, valkoiseksi maalattua koivua, aika modernin puhdaslinjainen. Tämä Ikean Hemnes-pikkupöytä on siis vähän eri tyyliä, mutta mielestäni se ei kuitenkaan riitele pahasti sängyn kanssa. Meillähän on muutenkin koko koti yhdistelmä moderneja ja perinteisempiä elementtejä.\nPentikin "pallolamppu" oli ennen olkkarissa TV-tason päällä, mutta makuuhuoneeseen se sopii kyllä paremmin. Makuuhuoneen sävyt ovat samoja kuin muuallakin meillä kotona eli beigeä, harmaata, luonnonvalkoista ja mustavalkoista. Tykkään tästä makuuhuoneestamme, se on rauhallinen tunnelmaltaan ja pyhitetty nimenomaan levolle. En haluaisi makkariin telkkaria tai varsinkaan työpistettä.\nMeillä ei edelleenkään ole päiväpeittoa, olemme niin laiskoja petaajia, että tuollainen torkkupeitto jalkopäässä saa riittää ihan hyvin. Päiväpeiton sijaan tekisi mieleni uusia lakanoita, huomasin H&M Homen uutuuksissa tosi kivan pystyraidallisen mallin. Ikean petivaatteissahan on yleensä nuo nepparit jalkopäässä ja mielestäni se on ihan huippukeksintö! Onko teillä kokemusta H&M Homen lakanoista, kannattaako tilata?\nPentikin rustiikkinen puujakkara oli aikanaan hyvä ostos, se on kaunis ja tukeva. Makuuhuoneen puuvilla-paperinarumatto on ehkäpä suosikkimattoni koko kodissa. Se oli ennen olohuoneessa, mutta osoittautui siellä valitettavasti vähän turhan araksi, tahrat kun näkyvät helposti ja minulla on vähän huonoja kokemuksia näiden isompien paperinarumattojen pesettämisestä - menettävät helposti muotoaan.\nNo, mitäs sanotte, onnistuiko yöpöytäostos?\nklo 8.25.00 6 kommenttia:\nTässäpä vähän kuvia ja tunnelmia parin viime viikon varrelta.\nKäytiin koko perhe Vaasassa, oli tosi mukava reissu! Tällaisessa paikassa söimme lounasta Raippaluodossa. Tuollainen saaristolaismaisema on aina vain niin sykähdyttävä, muistuttaa lapsuuden kesistä.\nPikku-T on testannut monen leikkipuiston keinut, aina yhtä hauskoja! Tosin nyt kun hän osaa jo hyvin kävellä, on keinuminen hieman menettänyt hohtoaan. Riemukas tepastelu edes takaisin (mielellään toki eri suuntaan kuin äiti toivoo) voittaa sen mennen tullen.\nVietettiin tyttöjen viikonloppua Tampereella, oli ihan superhauskaa!\nKaksossisko ja minä Kehräsaaren yössä. Sisko löysi maksimekon Tampereelta, minulla on vielä se oma täydellinen yksilö löytymättä etsinnöistä huolimatta. Täytyy muuten myöntää, että nuo uutukaiset punaiset housut tuntuvat mun tyyliin jotenkin tooosi värikkäiltä ja ne ovat lähinnä hengailleet vaatekaapin sisäpuolella. Pitäisi todellakin rohkaistua käyttämään enemmän värejä! Ajattelin kokeilla yhdistää beigeen ja valkoiseen, kunnon turvavärit...\nPienen reippaan reissaajan varpaat. <3\nKesäsipulit mummin virkkaamassa sipulipussissa.\nAlla oleva kuva on eräältä illalta kun ulkona satoi aivan kaatamalla. Soiteltiin pianoa ja lauleskeltiin, kunnes lapsukaiselle tuli kauhea kiire jonnekin omiin menoihin... autojen pariin tietysti. Niin että kyllä sä äiti voit vielä laulaa.\nLoistava Haloo Helsinki kuulosti hyvältä ja tosi rockilta livenä kesäisessä illassa Aitoossa.\nRock-meiningillä jatkettiin myös kotosalla. :D\nHmm... lapio ja tyhjä välipalapakkaus, mutta missä niiden omistaja? Tainnut lähteä uimaan.\nPoikien uidessa äiskä saa tuuletella varpaanvälejä.\nMeillä on "omassa pihassa" kiva pieni leikkipuisto, jossa ollaan hengailtu joka päivä.\nAppiukko toi vastapoimittuja mustikoita, tästä ei juuri kesäherkku parane! Minä olen paljon enemmän mustikka- kuin mansikkaihmisiä, toisaalta onko tuo ihme kun ne muut maatkin ovat aina houkutelleet...\nTämä kesä on kyllä ollut niin ihana, kunpa se ei loppuisi koskaan...\nSeuraavaksi luvassa on viikon jazz-loma Porissa, ehkä ehdin sieltäkin käsin välillä tänne blogiin. Tuon tullessani pari ihanaa uutta juttua meille kotiin, niistä kuulette sitten lisää viimeistään heinäkuun lopulla.\nOikein kivoja kesäpäiviä teille kaikille!\nOnko muita Pori Jazzeille / Suomi-Areenan tapahtumiin suuntaavia?\nklo 8.13.00 2 kommenttia:\nTunnisteet: koti, lapsen kanssa, matkailu, oma elämä


Mimman turinat: 27.8.2014 Silmäpeilaus Mevet\n27.8.2014 Silmäpeilaus Mevet\nVein Jopon ja samalla myös Reiskan silmäpeilaukseen, koska yhdellä Jopon pennulla todettiin distichiasis (ylimääräisiä ripsiä) silmäpeilauksessa. Silmäpeilaus suoritettiin Mevetissä Per Axelssonin toimesta. Kävin ilmoittautumassa vastaanotolle ja sain koirille laitettavaksi silmätipat. Koirat olivat vielä autossa odottamassa. Kävin laittamassa niille silmätipat, jotka laajentavat pupilleja, ja odotettiin puolisen tuntia, jotta silmät voitiin peilata.\nHain Reipan ensimmäiseksi peilaukseen. Ei muuta kuin Reippa pöydälle ja tutkimaan. Eipä siinä kauaa mennyt, kun silmät oli tutkittu. Kaikki oli kunnossa eli mitään sairauksia ei Reipan silmistä löytynyt. Reippa autoon ja koiran vaihto. Jopon sirua lukiessa hoitajakin totesi, että ei ainakaan virtaa puutu tuosta koirasta :) Juu ei puutu. Jopo laitettiin myös pöydälle, jotta lääkärin on helpompi tutkia. Yllättävän ketterästi tuo minun norsunpoikanen hyppäsi suht pienelle pöydälle sen kokoon nähden :) Samaan rataan meni myös Jopon kuin Reipankin silmätutkimus eli nopeasti. Jopolla oli tulos myös sama kuin Reipalla eli silmät olivat terveet. Tämä oli hyvä uutinen etenkin, kun yhdellä pennulla on tehty tuo diagnoosi, vaikka se ei koiraa olekaan mitenkään vaivannut, mutta silti.\nNykyään beusseillakin Koiranetin mukaan on silmiä peilattu ihan mukavasti. Pannusta olen kuullut olevan muutamilla yksilöillä, mutta näistä ei ole merkintää Koiranetissä :( Pannus on ikävä tauti koiralle, lisätietoja löytyy koirageenit sivuilta. En ole varma tuleeko pannuksesta merkintä viralliseen silmälausuntoon. Itse en ainakaan suoraan löytänyt sopivaa kohtaa lausunnosta. Kuvat lomakkeessa olevista vaihtoehdoista:\nLähettänyt Minna Virtanen pvm 27.8.14\nTunnisteet: Jopo, Reiska\n23.8.2014 Reiskan agilitykilpailut\n10.8.2014 Maailman Voittaja näyttely Helsinki


Nostetta uralle Kiinasta\nKoko maailma kampuksella\nUusi opiskelijakunta Kaakko aloittaa\nPeppi tulee, oletko valmis?\nYritysvierailut osana opiskelua\nKansainvälisyyttä majapaikan sohvalta\nRavintola Paja vaihtoi omistajaa\nOpiskelijat viimeisen Koskisen tekijöinä\nUutisikkuna: vinkkejä uutisiin ja tapahtumiin\nLehden toimitustiedot ja palaute\nSaana Piirainen työharjoittelussa Biosampo-oppimisympäristössä.\nTKI-energiakeskittymä – kädet ja aivot yhdessä -hankkeessa suoritetaan insinööriopintojen opintopisteitä uusiutuvan energian ympärillä Kouvolan seudun ammattiopiston Biosampo-oppimisympäristössä Anjalassa.\nYhteistyö kahden oppilaitoksen välillä toimii saumattomasti. Päätavoitteena on luoda alueen oppilaitoksille yhteinen oppimisympäristö energia- ja ympäristötekniikan koulutukseen\nKymenlaakson ammattikorkeakoulun energiatekniikan opiskelija Saana Piirainen on tutustunut Biosampo-oppimisympäristöön opintojen aikana ja suorittanut samalla opintopisteitä. Suorituksia on kertynyt opintojaksosta sekä työharjoittelusta, jossa Piirainen osallistui TKI-energiakeskittymä-hankkeen toteutukseen. Hän keskittyi uusiutuvaan energiaan ja biotalouteen.\nOpintojakso ”Biopolttoaineiden jalostaminen” sisältyy energiatekniikan ydinosaamisen opintoihin ja antaa valmiudet biopolttoaineista ja niiden käsittelymenetelmistä. Teoriaosuus toteutettiin Kotkan kampuksella ja laboratorioharjoitukset suoritettiin Biosampo-oppimisympäristössä.\nPiiraisen mielestä teoria ja käytäntö käyvät käsi kädessä biopolttoaineiden opintojaksolla. Laboratorioharjoitusten osuutta kokeiltiin viime keväänä ensimmäistä kertaa ja Saanan näkemys harjoituksien tärkeydestä on yhtenäinen muiden kurssilaisten kanssa.\n"Biosampo-oppimisympäristön hyödyntäminen tällaisilla kursseilla on aivan ehdottoman tärkeää, jolloin opiskelijat pääsevät itse kokeilemaan titrausta, pyrolyysiprosessia, rypsin pelletointia tai vaikkapa biodieselin tekoa", toteaa Piirainen.\nViime kesänä Piirainen suoritti osan työharjoittelustaan osallistumalla Biosampo-oppimisympäristössä höyrymoottoriharjoituksen testiajoihin sekä tuuli- ja vesiturbiinin mitoitukseen. Vesiturbiinin mitoitus kokonaisuudessaan oli mielenkiintoinen projekti, jossa huomioitiin olemassa oleva maasto, jonka pohjalta suoritettiin laskelmat. Lopputuloksena Biosammon läheisyydessä olevaan puroon sijoitettavan vesivoimalan teoreettiseksi tehoksi saatiin 2,5 kW.\nSyksyllä aiempaan mitoitukseen perustuen mallinnettiin pienoisturbiini Kyamkin 3D- tulostimella. Turbiinin toimintaa on kokeiltu niin Kyamkin kuin Biosammon laboratorioissa.\n"Suosittelen opiskelijoille osallistumista ammattikorkeakoulun TKI-hankkeisiin, sillä tällöin pääsee osallistumaan käytännön projekteihin", Piirainen sanoo.\nTeksti: Projektipäällikkö, tutkimuspäällikkö Kirsi Tallinen, projektityöntekijä Erja Tuliniemi ja energiatekniikan opiskelija Saana Piirainen | Kuvat: Petri Hurme


MAN Optiview – kohti kuljettajan esteetöntä näkyvyyttä\nMAN Trucks ryhtyy jatkossa tarjoamaan käyttäjilleen entistä parempia ja tasokkaampia käytännön turvallisuusratkaisuja.\nAsiakkaiden saataville tulee lokakuusta alkaen valinnaisena vaihtoehtona esimerkiksi integroitu kamerajärjestelmä, joka korvaa MAN-kuorma-autoissa kokonaan perinteiset taustapeilit.\nJärjestelmä korvaa ajoneuvon vasemman ja oikean puolen ulko- ja laajakulmaisten taustapeilien lisäksi myös sekä lähietu- ja katvepeilit kameroilla. Lakisääteisen pakollisen näkymän ohessa uusi integroitu kamerajärjestelmä tarjoaa näkymiä, jotka kerrotaan erityisesti sovitetun erilaisiin ajotilanteisiin, kuten käännöksiin, peruutustilanteisiin ja muihin ajoneuvon käsittelytapahtumiin sekä moottoritieajoon.\nJärjestelmän kehitysprosessin lähtökohtana ja tavoitteena kerrottiin olleen auttaa kuljettajia saamaan nopea visuaalinen käsitys tien ja ajoneuvon ympäristön tapahtumista ja tarjota heille optimaalinen tuki sekä mahdollisuus arvioida niitä luottavaisin mielin ratin takaa.\nMAN Otiview-kamerapeilijärjestelmän toimintaperiaate ja näyttökonsepti kerrottiin mukautetun vastaamaan ihmisen luonnollisen hahmotuskyvyn vaatimuksia.\nJärjestelmä koostuu viidestä kamerasta. Taustapeilit, laajakulma- ja katvepeilit on korvattu laajakulma- ja katvekameralla ajoneuvon kummallakin kyljellä. Niiden automaattisesti lämpiävät linssit on integroitu sisään vedettäviin kotelovarsiin oven kehysten yläpuolella. Näin kuva välittyy kirkkaana myöskin pakkasella.\nToinen, lähietupeilin korvaava kamera on sijoitettu A-pilariin. Erikoiskäyttöön tarkoitetut suodattimet kaikissa kameroissa varmistavat sen, että häikäisy pysyy minimaalisena, vaikka aurinko olisi hyvin matalalla horisontissa tai takana olevan ajoneuvojen liikenteen ajovalot poikkeavan kirkkaita. Sateelta ja roiskeilta kameroita suojaa ilmavirran kulun harkittu ohjailu niiden koteloiden ympärillä.\nSivukameroiden kuva näkyy teräväpiirtolaatuisena (HD) ohjaamon kahdella lisänäytöllä, jotka on sijoitettu ohjaamon A-pilareihin. Suuremman 15-tuumaisen näytön avulla kompensoidaan apumiehen puolen pidempää katseluetäisyyttä. Näyttöjen kontrasti ja kirkkaus säätyy automaattisesti ympäristön valoisuus huomioiden. Molempia kuljettajan on toki mahdollista säätää manuaalisesti ohjaamon kumpaankin oveen perinteisten peilien säätöpainikkeiden paikalle sijoitettujen ohjausmoduulien avulla.\nMAN OptiView kykenee välittämään kolme erilaista näyttökuvaa sivukameroiden vuorovaikutustavasta riippuen; vakio-, zoomattu- tai laajakulmanäkymä. Näkymän vaihtuessa automaattisesti ajoneuvon nopeuteen, kääntymiskulmaan tai liikesuuntaan perustuen. Kuljettajalla on aina toki mahdollista muokata näkymää manuaalisesti tai määrittää haluttu näkymä oven ohjausmoduulin avulla yksilöllisten mieltymystensä mukaisesti.\nMAN:n uudet kuljettajaa avustavat järjestelmät tulevat asiakkaiden saataville tämän vuoden jälkipuoliskolla.


Pinnoitettavuusmittaukset, rakentamisen muut mittaukset :: IA-Renovation Oy\nPinnoitettavuusmittaukset, rakentamisen muut mittaukset\nBetonin tulppamittaus eli pinnoitetttavuusmittaus on yksi yleisimpiä mittauksia mitä rakennustyömaalla tehdään. Useimmiten edelleen valitettavan huonosti ja riittämättömässä laajuudessa.\nOikein ja riittävässä laajuudessa suoritettu betonin mittaus antaa parhaan käsityksen betonin kuivumisen kehityksestä sekä tiedon siitä milloin on turvallista asentaa pinnoite. Erilaisilla pinnoitteilla on erilaiset raja-arvot. Työmaalla kuivumista voidaan edesauttaa olosuhdehallinnalla ja pitämällä pinnat vapaana ja puhtaana.\nPintakosteusmittauksin ei voida päätellä yhtään mitään tuoreen betonin kosteudesta, vaan oikea tapa on tehdä kosteusmittaukset porareikä- tai näytepalamenetelmällä.\nRakenteen päällystettävyyspäätökset tehdään suhteellisen kosteuden mittausten avulla. Rakenteen saavutettua tavoitteellisen suhteellisen kosteuden rakenne on riittävän kuiva pinnoitusta tai päällystämistä varten. Liian aikainen päällystäminen johtaa kosteusvaurioon rakenteessa.\nMittauksia betonista voidaan suorittaa rakenteista riippuen myös seinä- ja kattorakenteista tai vaikkapa välipohjien ontelolaatastorakenteista.\nRakennustyömaalla tulee huolehtia myös muiden rakenteiden pysymisestä kuivana ja siitä etteivät ne pääse kastumaan. Tästä voidaan varmistua tekemällä muitakin mittauksia rakentamisen aikana, kuten esim eristetilojen kosteusmittaukset tai puurunkojen piikkimittaukset.\nEsimerkiksi rakennusaikana puurunkoisen rakennuksen rakenteet ovat riskialttiita kastumiselle ja rakennusaikana tulisi varmistua siitä, ettei kastuneita rakenteita rakenneta umpeen ennen kuin ne on todettu kuiviksi ja kelvollisiksi. Riittävästä kuivuudesta voidaan varmistua kattavilla piikkimittauksilla. Puun painoprosentin mittaaminen piikkimittauksella on nopea tapa selvittää puurakenteen kosteuspitoisuus painoprosentteina.\nEristetilojen tai muiden väliin jäävien rakenteiden mittaukset\nRakennuksissa saattaa kohdekohtaisesti olla erilaisia eristetiloja tai muita rakenteiden tai rakennuosien väleihin jääviä rakenneosia, joihin saattaa päästä kosteutta rakennusaikana. Tämän kaltaisia tiloja saattaa olla ylä- ja välipohjissa, ulkoseinissä tai vaikkapa kelluvan laatan alla, välipohjan päällä kylpyhuoneissa. Näiden rakenteiden osalta on tulee arvioida tapauskohtaisesti oikeat mittausmenetelmät sekä mittausten laajuus.\nIsommissa rakennushankkeissa kokonaisvaltaisen kosteudenhallintaprosessin onnistumisen kannalta on olennaista, että hankkeen suunnittelun ja toteutuksen ohjaukseen ja valvontaan sekä kosteusriskien hallintaan asetetaan viimeistään ennen suunnitteluvaihetta kosteuskoordinaattori.\nYleisesti rakenteisiin rakennusaikana jäävä kosteus on yleisin syy sisäilmaongelmille.\nIA-Renovation Oy panostaa laatuun ja sen mittaukset suorittaa aina sertifioitu alan ammattilainen.


Hyvä tietää Vuosaaren seurakunnan tiloja käytettäessä\nToivotamme teidät lämpimästi tervetulleeksi Vuosaaren seurakunnan tiloihin! Seurakunta iloitsee siitä, että voi kulkea kanssanne mukana elämän tärkeissä kohdissa.\nOlemme koonneet tähän muutamia pieniä käytännön vinkkejä ja ohjeita joiden avulla juhlat seurakunnan tiloissa sujuvat mutkattomammin.\nTervetuloa meille! Iloitsemme että saamme kulkea mukananne elämän tärkeissä kohdissa.\nValmisteluaika ennen tilaisuutta\nMitä saat seurakunnalta käyttöösi, mitä kannattaa tuoda itse\nSeurakunnalta saat maksutta käyttöösi astiaston, kynttilänjalat, maljakot sekä tarjoilupöydän liinan.\nVarauduthan hankkimaan itse koristelutarvikkeet (esim. kynttilät, kukat ja servietit), sekä tarjoilut (myös kahvi, tee, maito, kerma, sokeri ja mehu).\nMyrskylinnun kerhotilaa lukuun ottamatta juhlatiloissa on käytettävissä suurtalouskahvinkeittimet. Voit tuoda kahvin mukanasi tai ostaa suntiolta, joka opastaa keittimen käytössä. Suntiolta ostettuna kahvipussi maksaa 5 e, ja siitä keittää n. 40 kupillista kahvia 20 minuutissa. Varaathan mukaan tasarahan.\nJuhlapäivänä paikalla on usein suntio, joka opastaa tarvittaessa laitteiden käytössä muiden tehtäviensä lomassa. Suntion paikallaolo kannattaa varmistaa kuitenkin vielä etukäteen.\nTarjottavat jo ennen juhlapäivää seurakunnan kylmiöön?\nJos tarjoiluja tai leivonnaisia on tarpeen tuoda jo ennen juhlapäivää seurakunnan kylmiöön, tiedustele hyvissä ajoin suntiolta mahdollisuutta tähän.\nKäsihygienia ja kierrätys\nMuistathan käsihygienian. Pese kädet keittiöön tullessa ja lähtiessä, sekä riittävän usein näiden välilläkin – turvaat näin omaa ja lähimmäisesi terveyttä.\nKeittiöissämme on varattu erilliset astiat sekajätteille ja biojätteille. Kierrätämme myös kartonkia, lasia ja metallia. Suntiot neuvovat näissäkin asioissa mielellään.\nTilojen muuntelu ja loppujärjestelyt\nSeurakuntasalien kalustusta voi muutella tarpeen mukaan, mutta juhlan päätteeksi pyydämme siirtämään ne takaisin paikoilleen.\nVaraudu tilaisuuden jälkeen loppujärjestelyihin, esim. tiskaus, pöytien siistiminen, kalusteiden siirtäminen takaisin paikoilleen.\nKastetilaisuutta varten lainaamme maksutta kastemekkoa. Jos kaste on muualla kuin seurakunnan tiloissa, pyydämme 50e pantin jonka saa takaisin palautettuaan kastemekon.\nKirkollisiin toimituksiin liittyvät juhlat Vuosaaren seurakunnan tiloissa pdf